Myanmar Rohingya Mi 500 Tipi Ihsin Runsuak - Chinland Today Media\nMyanmar Rohingya Mi 500 Tipi Ihsin Runsuak\nMay 10, 2015 2:40 pm·0 comments\nRohingya an kaih ngah mi pawl Myanmar ah an kuat kirsal theu.. hlanlai ih an rak kaih mi zuk\nMyanmar ihsin Malaysia lam pan tum long fate ih to Rohingya Muslim mi 500 lenglo pawl cu an tikulh pakhat ih an hlohnak hmun ihsin runsuah an si. An lakah nauhak 20 lenglo an tel.\nTuiṭum ih a tlantu pawl hi Malaysia ah beunak hawl tumih feh ansinan, an fehpi long pawl in an tansan ruangah an umnak hmun theilo in an tang. Hi an tangnak hmun hi Indonesia ih Aceh pengkulh ih tikulh pakha ah a si.\nNgakai tu pawl in minung phur long a tang tiin thuneitu upa pawl hnenah thuhla an than ih cutin an runsuak.\nRohingya Muslim pawl hi Myanmar ram sungah le Bangladesh hrawng ah an um tam bik. Myanmar in a ram mi sinak a pek duh lo ruangah, umnak hmun neilo vakvai in an um. Bangladesh pawl khalin an rak pom ngaingai cuanglo.\nTuikum sungah mi 25,000 lenglo Malaysia le Bangladesh ah long fate in an tlan zo tiin International Organisation for Migration pawl cun an hminsin. Kan dung kum hnakin tuikum January – March karlak ih beunak hawl ih tlan hi a let hnih in an pung.\nHrm – BBC\nMalaysia ih Kawlram Hntuan Pawl Hnawh Thluh Duh\nRohingya Buainak A Sosang Sinsin ; Mi 100000 Harsatnak Tuar\nMalaysia Operasi September 2 Ni


A tie pin with a Egyptian Mau cat. Men’s jewelry. A new collection with the cute Art-dog cat


Tuluk Ram Ah Kan Farnu A Zual Ngaingai Thlacam Bawm Usih – Onlinenungak\nTuluk Ram Ah Kan Farnu A Zual Ngaingai Thlacam Bawm Usih\nTuluk ram Singhai khuapi ah hlawhfa rian t’uan in a um cuahmah mi Chin miphun Ngaknu pakhat cu a dam lo in a zual hma ngai tiah theih a si.hi tibantuk i Tuluk Singhai ah a dam lo mi Ngaknu hi Chinram Tedim a si.a dam lo nak hi “erythema”ti a si.hi zawt nak hi taksa a thak i kuttin in a thak mi vun i kheuh tik ah meihma bantuk in taksa an durh dih i thinphang ngaingai a si.Midam lo i a hawi nu April Queen Kimnu nih a mah fb cahmai ah a chim ningah cun ka hawi nu cu “erythema” damlonak nih a phanh caah sualhma ngai in a um tiah thlacam a cah.\nChina Singhai khawpi ah Chin nu hnen um dam lo.China khawpi singhai ah Chin ram Tedim peng ih um fala pakhat cu “erythema” nat a ngah ih dam lo besia in a um tin a rual pinu April Queen Kimnu cu a Facebook ca hmai ah atuarpit nak alang tir.Chin mi kan kanharsat zawnzai tuk ruang ah sunghno nu le pai in hman hlum thiam lo in leitlun kil kip ah mi hlah fa in kan vak kan tawi hi thin ana tuk e .Dam lo ni khua ah nu le pai tang hlum a ngai um zia khual tlawng thang cun kan thei ding. Cu ruang ah thla cam nak thawn bawm cio uh. Crd


China Ih Building Sang Bik Pakhat Cu Amahten A Hning Ciamco, Mak Zetin Linghnin Khal Aum Lo – Meifar\nMay 21, 2021 admin Leitlun 0\nMay 18 sun nazi 1:00 ah China, Shenzhen ih building sangpi pakhat cu mak zetin amahten a hning ciamco ruangah a sungih um minung pawl cu an tlansuak thluh. SEG Plaza building a si ih 2000 kum ah an rak sak theh, feet 980 ih sang a si ih a sungah dawr khan phunphun le innluah pawl an um.\nKhawpi laitak ih ding a si ih China ramsung ih building sang bik 18-nak a si. A sungah minung a thawngtel an khuasa, an rinlo laitak ah a hning ciamco ih thinphang mangbang in an tlansuak thluh.\nSun nazi 2:40pm ahcun building sungah zohman an um nawn lo ih cozah in an khar, building a hninnak san cu an theithei hrih lo ih mithiam pawlin an zingzoi rero lai. Building a hnin laiah Shenzhen ramsung ah linghnin aum lo ih China ramsung khalah linghnin thuthla theih ding zianghman aum lo ruangah mak an ti zet.\nCun, building a hnin laiah thli khal a hrang lemlo ih 27mph lawngin thli a hrang, thlihrang ih thazang amal tuk ruangah building cu a hninter thei lo ti a si. Inndot 14-nak ih um Ji Jialin in “Suncaw kan ei laitak ah building cu a hnin ciamco ih elevator khal kan hmang ngam lo, step in kan tlanṭum thluh” tin South China Morning Post hnenah a sim.\nZiangtik ah building cu an ongsal ding ti theih a si hrih lo, China ramah building cim thuhla theih ding a tam zet zo. Innsaktu engineer pawl ih thiam lo ruangah a si an ti ṭheu.\n2020 May thla khalah Quanzhou ih building pakhat a cim thutthi ih a sungih um minung 29 an thi, 2008 kum ah nasa zetin ling a hnin ih building tampi a cim ruangah minung 69,000 lenglo an rak thi zo.


Pu Sang Hre in Salai Lung Thli Tum KAWK NEKNEK | Falam Online Media\nKan dung baite, Salai Lung Thli Tum in Pu No Than Kap a relsiatnak thawn pehpar in Austrilia ih um Pu Sang Hre in Lung Thli Tum a kawk.\nPu Sang Hre cun Lung Thli Tum ṭongkam hman mi in Falam le Hakha karlakah buainak a suak terthei lawng si lo in NLD ramkhel upa pawl in hnihsuak nakih in hman men ding a phan thu a rel.\nPu Sang Hre cun “Salai Lung Thli Tum in CNLD chairman Pu No Than Kap a timi cu Falam le Hakha karlak huatawknak suakter theimi thil a si. Nasatak in rak do cio uh. Neta lamah Chin ram NLD upa pawl an um pang ahcun a ṭhalozet dingmi thil a si.”\nMah le mah doawding tlaklo Miphun malte kan si zia le ṭang tlang in hmailam caan ah hnaṭuan tlang ding kan si sawn zia khal a rel tel.\nPu Sang Hre cun “Tuvek san ah miphun pakhat le pakhat huatawknak suakter dingmi ṭongkam cu do ding kan si. Chin mi pakhat le pakhat doawding ah kan mal/te tuk lai. Fimthiamnak lam khalah hmandang level ih ding theimi miphun ka si hrih lo. Khat le khat kan ṭang tlang mi sawn in cahnak a suak ter.\nHakha a ṭhangso le lungawi uh. Falam a ṭhangso le lungawi uh. Paletwah a ṭhangso khale lungawi thotho ding kan si.\nHakha ṭhangso ding a ṭul bang in Tedim, Kanpalet, Matu tiang ṭhangso an ṭul ve tihi hngilh hlah uhsi. Peng khat le khat kan zuamawnak hin huatawknak a suakter ti hi theihngilh hlah uh si. Equal opportunity for All Chin tu ah din uh si” tiin a ngan a si.\nPu Sang Hre cu Malaysia a um lai ah UNHCR zung ih OPE department ah ṭonglettu dinhmun in le Chin Refugee committee ah Health Coordinator dinhmun in hnaṭuan dah a si. Austrilia a thleng hnu khalah Chin community hrang ih hnaṭuan a siih Chin miphun lungrual kan ṭul zia aupi ringringtu a si.\nref:Pu Sang Hre FB cahmai, TheChinExpress\n← Myanmar Cozah in Surbung Vanzam tualrawn thawn pehpar mi thuphuangnak nei\nChin Party lole Mai Tappi Party tha a rak pek ringringtu Falam Mipi – Francis Cung Bik →\nParalṭha Salai Cung Lian Ceu naunu thu rel suak mi cun a ngaitu Lung a ti zur …….\nMarch 18, 2021 Ni Hnem Sung 0\nFalam peng, Lati khua kiang doawknak ah CNDF kut tuarin Ralhraang 8 thi\nJanuary 19, 2022 January 19, 2022 Ni Hnem Sung 0


Taunggyi ah Mi 4 an kap that ih Minung 20 lenglo Hliam an tuar - Falam Online Media\nTaunggyi ah Mi 4 an kap that ih Minung 20 lenglo Hliam an tuar\nShan ramṭhen, Taunggyi khualipi ih March 25 lamzawh duhphorhnak ah ralkap le palik kut tuar ih thi mi 4 an um tiah thufelfai a suak.\nTaunggyi ahcun March 25, zinglam nazi 4 luan unau hmelpalh hrawng ah zingpit duhphorhnak an nei ih an ṭiak hnu ah palik pawl in Flashbang bomb an puah ih mipi cu an ciil.\nCuitlun ah meithal khal an kap puak ih mipi ṭhenkhat an hliam hlei ah kiangkap ih um motor le bike pawl an siatsuah sak tiah ramsung media ṭhenkhat in an tarlang.\nTaunggyi ih um mipakhat cun “Caanhman an ṭheh zo ih miṭhenkhat cu an tlung man. Tlung hrihlo pawl cu a bur in an rak um ih culai fangah palik pawl an thleng. Flashbang bomb an puah hnu ah mino deuh pawl kai dingin an hual ciamco. Neta cun ralkap pawl khal an ra thleng.”\n“Palik le ralkap pawl cu veng dangdang ah an vak vivo ih Innkhat hnu innkhat an lut an suak. Ziin kap ih motor thlalang pawl an khuai phah vivo ih bike tivek khal an siatsuah phah vivo.”\n“Sun lam khalah veng dangdang ah an lut vivo ih ‘kan lo kap that ding, nan veng pumpihlum in kan ur kang ding’ tiah mi hringhro in an au phah. Ziinkap ih Thingthei zuar pawl phei cu an thilri khal amah pahpah in an tan san ih thinphang in an relh thluh” tiah a ti.\nTuisun, March 25 ih Taunggyi lamzawh duhphorhnak ah a malbik minung 4 an thi tiah Myanmar Now in a ngan ih kaihkhih tuar minung 20 luan an um tiah Eleven media in a tarlang ve. (Hminsin : Mithi le kaihkhih tuar hi tu hnak in an tamsawn khal si thei)\n← Hakha ah Lamzawh mipi ṭhekṭhen in ralkap pawl in Meithal an hmet puak\nRalkap pawl ih tuah mawh mi Chinpa cu Siizung ah besia in a um →\nKum 7 nute an kap that dan cipciar an relsuak sal cu Tuar a har tuk rori\nTachileik khawsung bomb puak kahawknak ah mi 2 thi, hriam tuar 30 luan um\nFebruary 1, 2022 February 1, 2022 Ni Hnem Sung 0\nRalhraang pawl in PDF sumkiltu an kap that\nSeptember 13, 2021 September 15, 2021 Ni Hnem Sung 0


Burma Ram Feh Dan Ding Part 07 - Chinland Today Media\nBurma Ram Feh Dan Ding Part 07\nLairawn Thanso dan Ding\nBurma ram a feh dn ding thu ah Lirawn thanso dan ding mal te lai ngan seh la.Tu ah cun kan theih vek in kan Laimi,a hleice in Falam Laimi pawl hi tlangpar hnak in hmun rawn Kalay district ah kan um tam sawn zo.Tlangpar i um mi pawl hrang i thanso dan ding pawl cu kn ngan leh ding i,tui tum cu Lairawn i um hrang ah siseh la.\nRam rung tha ngai ngai bang seh la,Sgaing Tiang hnak in Chin state ah budget ( sum ) a tam sawn ding.Hihi ziang dang khal si lovin Sangaing tiang cu a tum tuk i,an budget a tam zet ding nan minung an tam tuk tikah Kalay valley i kan Laimi pwal i co ding cu a mal zet ding.India ram khal ah Silcar vaimi pawl hnak in Mizoram i um pawl in a cozah sum an co tam sawn.Cutih ah cun Laiawn i um pawl cu Mamit ,Khawzal,Serchhip ah hlawhawk a tul nawn lo ding i,Chin state ah an hung hlawhaw ding.Cuti cun Chin state,Falam peng ti vek ah minung an rung tam ding i,development hrang h a tha ding.\nCuvek in Laimi 10 % hrawng hung vai sl hai seh la,a tang 90% hrang ah ziang kan tuah ding ti kan rel ding.\nKan Burma ram le India ram pawl ah leilet i sin buh le bal suah dan,thar tam dan hi a mal tuk i,Japan ram vek,China le Israel vek kan tluk lo.Kan ti tul zet mi pakhat cu kan leilet i si kan cing mi pawl tu hnak i let 3 lai i thar suah tir dan a si ding.\nTu cu Lairawn ah an thla 2 tuan in kum khat dai buh an nei i,hna an tuan nawnlo tla kan ti theu.Hna hi thanso ding ah cun tuan ring ring a tul ding.\nCui pawl cu suak leh lam tlaa ah kan ngan leh kei.\nPi Suu Kyi i zawh ding zin an phit sak thluh.\nKan theih zo vek in Pi Suu Kyi kha 1988 ah a nu damlo besia kil khawi ding in Burma ah a tlung i,rinlo pi in mipi sawwn nak ngai pawimawh in ram le miphun hrang ah tiin politic ah a lut.Ralbawi pawl cun Suu Kyi hi Englsnd ah tlung zang seh an ti ring ring.House arrest i thawng an tlak lai hmuah hmauh ah khan Suu Kyi hin tlung duh ti sel la an thlah mai ding.A si nan ram hrang i hna a tuan thei lo ding ruang ah a duh dah lo.1999 i a pasal a thih zik tum ah khan cun a tlung duh em ke cu an ti i a tlung ta cuang lo.Cuti cu 2008 i Burma danpi ngan tum a ra thleng.\nAn danpi ah khan Suu Kyi tel thei lo nak ding in a phun phun in thang an kam.Ram hotu bik cu ralkah lam thiam mi siseh an ti.Armed force hotu hrang lawng i luh thei ding a si mai.Suu Kyi cu tlem hlah seh ti nak.\nCule ramdnag mi nupi le pasl i nei,nei dah cu hrilawk ah tel thei hlah seh ti a si la la.Suu Kyi hrang ah cun a pit in a pit bep bep.Cumi lawng hman in an duh tawk lo.Suu Kyi house arrest i an ret dan ah khan kum khat a cem hnu ah an thlir sal theu i,puhmawh nak dang dang in kum khat hrang thawng an tlak leh.Cuti cun 2009 kan rung thleng.2008 ah danpi an ngan zo si,a han kum 2010 ah hrilak nak tuah ding a si si,Suu Kyi dokalh nak ding hawl a tul la la ta ria..\n2009 kum i Suu Kyi suah can a thlen hlan ah American pa pakhat cun Pathian in i hmuh tir,Suu Kyi thah an tum ruang ah ka va sim a tul a ti i,Inn Ya tili kha leuh in Suu Kyi i inn ah a va thleng ta riai.Suu Kyi kha dan lovi inn leng la lut ah an puh.Himi thu ah mi hrekin cun Burma intelligents pal in a thupten hi American pa hi an fial a si ding an ti.Kan nih pawl i thungai thu theih ban a si ta lo.Kum 5 thang tlak tir sal ding an ti.A thu an rel lai hrawng ah hin ka nu a rak dam lai i,Malysia i kan ton awk tum a si i,ralkp pawl hin Suu Kyi hi kum 2010 hrilawk tum i lenglam i um thei lo ding cek ci in house arrest in an kai ding ka ti i,cu vek cekci in Suu Kyi kha thla 18 tla seh,hrilawk hnu November 2010 h suah siseh an run ti ngai ngai.\nHrilawk nak i NLD tel thei lo ding i an run tuah dan pawl cu hitin a si.Party hotu pawl cu sualnak thubuai an neih ah cun party an ho thei lo,a si lo le cui party cu hrilawk nak ah a tel thei lo ding, ti a si.NLD an tel duh cun Suu Kyi cu an party i si an dawi a tul ta ria.Suu Kyi tel lo cun NLD cu ziang hman a si lo ding ti cu a fiang tuk fawn.\nHimi fang ah lei tlun cun Suu Kyi suah ding in an nawr zawk rero a si.2010 i hrilawk nak Burma i a tuah hlan te ah Singapor i Asia hotu pawl hmuhkhawm awk nak ah kha lai i Prime Minister Thein Sein kha President Barak Obama in Suu Kyi suah ding in a ti.Suu Kyi cu hrilawk theh hnu November ah suah a si ta ria.Ralkap pawl i rak ruah dan vek in hrilawk nak ah le tel thei lo,ralkap duh zawng a cozh hlawn ding in le a cang thei nawn lo,ralkap pawl in kum khua,kum 20/30 duhduh i uk an tum la la.Suu Kyi cu thang ah kan awk ta ria an ti ding.Ka rualpa Victor Biak Lian hi Suu Kyi a tan zet nan hrilawk hlan i i sim mi cu ralkap pawl i duh zawng i a feh cun Burma hi kum 20 hnu lam lawng ah democracy a si ding i,cu nah cun Suu Kyi cu a damlai a si khal le kum80 tlun a si ding i,a thahnem nawn lo ding i ti.Ralkap pawl i thang an kam hi an ti fuh ngai ngi ke maw le?


Hngilh ni um lo... khi can - Chinland Today Media\nAugust 27, 2012 11:16 am·1 comment\nTihni sun kha a si. Ziangdang tuah ding a um lo ih, ka umnak ram ahcun zarhte ni a si. Hnatuannak hmun feh a tullo remcang la in, ka naunu ih fa suahni lawmpi dingah, khawpi ihsin an umnak lam cu ka pan.\nKa umnak ihsin a hla tuk lo nan, Tiva rii ih um an si ruangah a hlum zet. Thawsa ka ti tuk, ka angki vun hlih lok mai ka tum nan, kum tam lam ka si ih, a mawi lo deuh, curuangah inn lengah to in, zilthli ka hawl rero nan, ‘Van rah’ an sim mi ka hluan lamlam.\nRuah sur thutthi sehla, rawl ei hlanah ti cu ka duhthusam a si. Kan Cunghlum Khuanu hi a rak duai lo, ka ruahnak i tawmpi hmang ti ding vek khin, rinloparalah ruah cu minute 10 hrawng a surih, cumi cun a si hi ca ngan thei dingih ruahnak thar in pe tu cu.\nKa naute inn kiang hulhliap ahcun to phah in kuak ka fawp rero ih, zual thum ka theh tiang in ka hmai lamih nauhak pawl cang ka zoh nan, ka lungthin ah ruahnak dang ziang hman in thlen lo. A zual nga nak ka fawp thok ih nauhak nute a au ka hmuh cun, ka ruahnak cu ka nauhak laiah a kiir theh.\nTi kawngih tidai cu a hrekin an dawlih, a hrekin thirleng te thawn ruahpi hnuai ahcun an tlan rero. An nu le pa an kiangah an um lo a si bik ding, khamtu an nei lo ih, zanlam rawlsuan le hnipuan hruh ding khal an ruat ban lo. Rawlhmen ziang an hmeh ding an thei lo ih, buh suan ding an neih le neih lo khal an theiaw hai lo. A va nuam zik em!!!\nRuahnak an hmang thei nan, an ruahnak cu an mah le mah ah a cem theh. Nunau le mipa an si ko nan, duhawknak lam a tel lo ih, huatawknak lam khal in an lungthin ah hmun a co ban ding ka zum lo. An au, an kio… an khek.. aw… a nuam a va nuam zik so!!! Kan nauhak lai ka mang ih, ka ruahnak cu ka rualpi pawl mi pawl an dam le dam lo thu, khui tawkah nupi/pasal fanau thawn an um ding? Ziang an tuah ding, ziang tin an um ding ti mi ka ruah cun, aw… ka hngilh thei lo, ka ruahnak khal a ding turto. Zo dang kawmtu ka tul lo, ka thinlung cu ka kawm ih, kan beaw phah rero khin ka thei aw… a can le ka hni ih, a can le ka lu thak lo mi cu ka kheuh phah rero.\nZo ha maw ngai lo, “Ka ra kiirsal nan, hmuh ding nan rak um lo. A hrek cu thlanmual lamah in liam san ih, hrek cu hmuh ban nawn lonak ram lam in pansan zo fawn… khui tawk ah ha maw nan um khawm?” tiah keimah le keimah cu ka beaw rero. Ruah a sur can ih, kan suah hngilh ko kan rak nawm lai can, vate sai ih kan zuamawk can, arpa sual huai neih zuamaw ih kan um can… aw… ziang dang a si lo e… lung cu in len a si…Khawmpi hngakhlap zet ih kan um lai can.. ka rel thiam lo… aw hngilh ni um lo.. khi can…\nKan hung tleirawl so ih, fala len ding ngai thei fawn si lo ih, zanvar kan men can khal a rak tam. Fala lengngam dawk le dawklo ih kan um lai can khal ka mitthlamah a reh cuang lo. Can mallai a hung herih, fala buaipi vek, buaipi ngaingai ngam lo ih kan um can khal kha maw… nazi in kan parah thuneihnak a rak nei lo ih, tlai phannak in kan thinlung ah hmun khal a khuar hrih fawn lo. Aw.. ka rual le pawl… lung nan va ti leng so!!! Nan rak ruat kiir ve dah hai maw? Mual liam zo kan can kha… hngilh nan siang ding maw si? tiah zo hman hmu lo khalsehla, ka lungthin cun ka rualpi pawl cu a hlam. Kan tlawngkai lai pawl ka mang ih, ka kuak fawh zat cu ka ruat ban nawn lo. “Rawl kan ei thlang ding ka U” timi aw ka theih cun, ka hmai kuat cii khawlnak cu a rak khat theh zo!!!\nRawl ei khawh veten inn lam kan pan ih, inn ka thlen hnu khalah, ka ruahnak cun in taan siang hrih lo a si bik ding, lamzin tluan ih ka ruauhmi pawl cu ca nganthiam zet um sehla, hihnak ih mawi le run/lunglen thlak in an ngan thei sawn ding. Lamzin tluan cu, hramhlak vek a siih, vate ai phun phun kan thei phah vivo. Vate thang kan kam lai pawl le zinghnam thang kan kam lai pawl ka ruat kiir lo thei lo. Aw!!! a va rak nuam lawmmam so. Zo dang kan ngai lo ih, ei le in thawn, silh le fen mawi pawl in kan thinlung a luah lo. Rawl ei ka thawt lo lai a um ngaingai thei fawn lo.\nCan a hung reiih, tlangdang, mualdang ah kan um thluh hai. Kan hmuh tawn mi a bangaw lo ih, kan ruahnak khal kan umnak zirin a dang vivo. Hnatuan a rak tul ih, mi hmaiih hruh ding a rak tul. Tik le cu, nazi in ka parah thuneihnak an nei ih, kan duhdan le tumtahdan khal in lawng/ting/neihsak theh. Nitin nun hman dan a dang vivo… ruah tuar kan phang, hramlak feh kan zuam nawn lo. Zan men rei kan phang ih, tikcu khello tu si phannak in kan khat.. aw… a har a si hi… Hngilh ni um lo … khi can kha….\non August 28, 2012 at 10:02 am\nA siar nuam thei tuk.\nNa cangandan hi cawn tlak tuk.


A Fale 2 In An Thihsan, A Zunngai Hnemtu A Pasal Cu A Fale Thattu Arak Si – Meifar\nA Fale 2 In An Thihsan, A Zunngai Hnemtu A Pasal Cu A Fale Thattu Arak Si\nJanuary 19, 2022 admin Leitlun 0\nEngland, Lancashire khua ah nupa duhdawtaw zet an rak um fate 2 an nei, an fapa cu kum 1 le thla 8 mi a si ih an fanu cu ni 24 lawng ih upa a si. An neihawk hnuah innsang pabik Jordan (kum 30) ih mizia cu a danglam vivo, hnaṭuan a paih lo ih an innluah man khal a pe dah lo.\nLawngkasanak ah a lek ringring ruangah an nupa karlak ah buainak a suak ih ṭhenawk an tum, innsang nu Laura (kum 29) in a pasal cu ṭhen a tum ih ṭhenawk dan ding a tawlrel rero. Cutin an um laiah an fanu Ruby cu a thi, hringtu a pa in a itthat laiah puan in a nenthat. Asinan zohman in an thei lo, tualthattu khal lem a cang ih riahsia zet bangin aum.\nAn fanu vuinak caanserh pawl khal amahin a tawlrel thluh, an fanute in a thihsan ruangah innsang nu cu a riahsia tuk ih a pasal in a hnem. An fanute in a thihsan ruangah an nupa karlak ih buainak khal innsang nu in a theihhngilh lawk ih a pasal cu a thin hnemtu ah a cangsal. Thla 8 hnuah a pasal ih mizia cu a kel ah a cang, nitinten lawngkasanak ah a lek.\nA nupi le a fapa khal a ngaihsak nawn lo ruangah Laura in a pasal cu ṭhen ngaingai a tum, a thaizing ah a pasal in an fapa Logan cu tualsung swimming pool ah a hruai ih cutawk ah an fapa cu a that. Ruahsur lakah Jordan in a fapa ruak cu a cawi ih itthat vekin aumter, a nupi hnenah a fapa cu a pe ih a itthatnak a rei zo, thangharh thlang aw’ a ti.\nAmah cu zianghman thei lo bangin bizza lei dingin a poksuak hngal. Cutin an fapa Logan khal ziang natnak in a thi ti an thei lo ih an vuiliam, innsang pabik hi lemcan a thiam tuk ruangah zohman in an rinhlel lo. Fate an neih nawn lo ruangah Laura in a pasal cu ṭhen a tum nawn lo ih an umtlang ringring lawk.\nA pasal ih mizia cu a tuar thei nawn lo ruangah an ṭhenaw fel. Cumi hnuah Jordan in fala dang anei ih thubuai aneih ruangah palik pawlin an kai, a sulhnu pawl an zingzoi vivo hnuah Laura thawn an fate 2 thattu khal amah a si ti an theisuak.\nOctober 2019 ah thawnginn ihsin reilote sung an suah zalen lawk ih cutawk ah a fala thar Evie Adams (kum 23) cu a that ih mah le mah thataw vekin a umter. Asinan palik pawlin an zingzoi ih Jordan ih thatmi a si ti an theifiang. Jordan cu tualthat thubuai pathum, a fale 2 le a fala thar a that ruangah damsung thawngtla dingin a thu an ṭhencat.\nA nupi hlun Laura in thilumdan a theih hnuah a fale 2 thattu kiangah zianghman thei loin thindaiten arak um ringring thei cu a thiamaw lo zet. Laura in, “A thiltuahmi hi minung ih thiltuah ding a si lo, hremnak ziangvek khal an pe asilen a phu lo, a tawk lo.\nKa tlansan ding a phang tuk ruangah ka fale 2 a that, ka fale 2 thahnak ihsin in control. Zianghman ka rak thei lo ruangah in control thei ngai, fate ka nei nawn lo ruangah amah lawng ka ṭul ding ti a theicia. Thil ziangkim ka rak theihthiam lo ruangah sual ka tiaw tuk, ka damsung ka thiamaw lo ding. Ka fale thlan ah ka feh ringring ih ka tuar hi a naa tuk” a ti.\nModel In, “Ka Mawi Tuk Ruangah Tlangval Pawlin In Ngiar Ngam Lo” A Ti\nAn Khua Hmin Cu Zahmawh Rawngkai Tuk Ruangah An Thleng Tum Nan An Hlawhtling Hmel Lo


ISREAL PRIME MINISTER BENJAMIN NETANYAHU IN LOD AH STATE OF INMERGENCY A PUANG – Thechinlandtoday\nISREAL PRIME MINISTER BENJAMIN NETANYAHU IN LOD AH STATE OF INMERGENCY A PUANG\nadmin May 13, 2021 Leave a Comment on ISREAL PRIME MINISTER BENJAMIN NETANYAHU IN LOD AH STATE OF INMERGENCY A PUANG\nIsrael prime minister Benjamin Netanyahu cun buainak nasa zet a suak ruangah Lod khuaah State of Emergency a puang\nIsarael police pawl cun buainak hi Lod khua um Arab mipawl ih tawthawh a si tiin a puh, hi mi lai ah hin hmun dangah Israel leh Paletinian te karlakah buainak a suak vivo a si.\nLod hi Tel Aviv khaw sirte ih Ben Gurian airport kiangih um a si, himi khua ah hin minung 77,000 hrawng um ih cumi lak ah Jewish Israel 47,000 leh Arab Israel 23,000 hrawng an um a si, buainak a suah hnuah MP Netanyahu cu thil um dan zingzawi dingin hi khua ah a feh a si.\nPolice pawl cun Lod khua ih Arab Israel hrekkhat cun buainak hi an tuah ih, motor pawl an ur bakah in leh lo pawl khal an siatter tiin an sim, Synagogue pathum leh sumdawnnak hmun an ur hnuah Israel cun boder police platoon 16 an fial lut a si, Lod bakah Israel Arab umnak hmun dang Acre,Wadi Are leh Jisr A Zarqa ah buainak hi a suak sal a si.\nKan dung zarh tlawngkai 5 ni ih East Jerusalem ih al Aqsqmosque ih Palestinian suakkhawm pawl leh Israel riot police pawl karlak ih buainak a suah ruangah hmun dang dangah buainak hi a suak vivo a si, Muslim leh Juda te pawl ih hmun thianghlim a lAqsa kulh sung leh khawpi sung hmun dang ih buainak suak ah Palestinian pawl mi 700 hrawng hriamhma an tuar a si tiin an sim cih.\nMYANMAR MIPUITE TI RALKHEL-TU “PYU SAW HTI” GANG CHU →\n← MYANMAR RALKAP PAWLIN BOMB TIPUAKTU IH PUH MI 39 AN Kai


Thii Thawn Sakmi Lilawn - Chinland Today Media\nThii Thawn Sakmi Lilawn\nSeptember 18, 2013 1:28 pm·0 comments\nSan Juanico Lilawn\nPhilippines ih a saubik le a mawibik lilawn an timi San Juanico timi lilawn cu an saklai thuanthu zohsal tikah riahsiatza ngaingai a si. Thii thawn an rak sak, ti a si.\n1969 kum ah an sak thok ih 1973 kum an an theh. Smar le Leyte tikulh pahnih pehzomnak a si ih a saulam peng 1.34 (peng khat le hrek zikte) a si ih pi 135 a sang. An sak laiah US $ 21.9 million a rak cem. Japan thawn bawmaw ih an sakmi a si.\nTikulh pahnih karlak ih ti puannak bik hmun an hril nain, ruat vekin a ol lo. Nikhua a sia phah fawn ih tipi ah tisuar a tho leuhleuh ih an sak a rei phah. Curuangah hlandaan zumtu an engineer hotu in pol a sut ih himi nan saknak dingah “THII” a tul ti a si.\nCutikah a thuptein nauhak vakvai pawl an kai ih concrete ah an thuncih, hrekkhat cu an hngawng in an tan ih an thi an thler, ti a si. Curuangah himi lilawn cu “Thi ih sakmi lilawn, thlarau ih kilmi lilawn,” tiin an run ti dah.\nLeitlun Ih Leihnuai Tlangleng Ziin Saubik Swirzerland Ah An Ong; Kum 20 An Rei


Boxing-Nak Ah A Lungaa, Boruak A Thong Ciamco Hnuah A Thi – Meifar\nBoxing-Nak Ah A Lungaa, Boruak A Thong Ciamco Hnuah A Thi\nJune 9, 2022 admin Leitlun 0\nAfrica, Durban ah boxing zuamawknak an nei. June 5, 2022 zarhpisun ah Africa boxing thiam kum 24 mi Simiso le Mntungwa an thongaw. Simiso cu Africa boxing thiam a si ih nehtu anei dah lo, WBF African lightweight laksawng a ngah zo.\nA laksawng ngahmi cu cuhaw in an thongaw, a cemnak round 10th-nak an thongaw ih an cau zet. Mntungwa in a lu ah a thong ngah, cumi hnu khalah Simiso in a neh zet lai ih a thong ciamco thei ih Mntungwa cu a tlu.\nReferee in a ṭhen ih an thongaw sal ding cu Simiso ih lung a aa, dunglam a hoi ih minung um lo, boruak cu a thong ciamco. Hitin boruak a thong lai video cu online sung khalah a lar zet ih mipi in a harhdamnak an seherh tuk.\nReferee in a cawlhter, a thongpi Mntungwa khal mangbang anhai zetin aum. Simiso cu siizung ah an tlanpi hngal ih biak a thei nawn lo, a thluak sungah thisen a lut ti an thei. Siibawi pawlin an theitawk in an tuamhlawm rero nan June 7, 2022 ah a hliamhma tuar nawn loin a nunnak a cem.\nTlawnginn Kiltu Ralhrang Lamtang In Nauhak A Pawngsual\nMindat Ah CDM Tuah Lo Inn An Urkang


Vancung Ih Do awknak - Chinland Today Media\nVancung Ih Do awknak\nMay 19, 2009 9:57 am·0 comments\nCule van ah raaldo awknak a um…Satan cu van ihsin an hlon. A vancungmi pawl thawn leilung ah an vun thlak. – Thuphuan 12:7-9\n– 1 Sansiarnak 7-9\nPhillip Pullman cu Sikkuyin cangan thiam a si. A cabu nganmi: The Golden Compass, The Subtle Knife le The Amber Spyglass pawl hi mino pawl in an uarzet. Himi thuanthu cabu pawl sungih domi raal cu Pathian a si.\nHimi cabu pawl sungah, Pullman in Satan ih tlaknak hi Pathian ih a dik lomi hremnak le uknak sung ihsin zalennak ngah dingih a dikmi zuamnak ruangah a si tiah a hmu. Curuangah Satan in Pathian ih uknak tokham lon a tum cu a dikmi tuahnak a si ti’n a sim. Thuphuan cabu sungah caan cemnak thu kan siarmi cu: Cule van ah raaldo awknak a um… Satan tiih kawhmi mibumtu cu van ihsin an hlon. A vancungmi pawl thawn leilung ah an vun thlak (Thup.12:7-9) ti a si. Cuih a ralai dingmi raaldo awknak cu leilung tlun kan nunlai ih kan thinlung khuaruahnak sungih dokalh awknak in hram a thok.\nSatan cu mibumtu a si ti kan theih a ttul (John 8:44). A hnattuan cu Pathian ih Ttongkam kha thuphan ih canter khi a si (Seem. 3:1-7). Satan raal in kan kham awk theinak tthabik cu Pathian Ttongkam raalthuam hruk hi a si (Efe. 6:10-18).\nVan ih duhdawtu kan Pa cun zo hman siatral ding a duh lo (2Peter 3:9). Asinan hramhram in a thungai ding in hnek lo. Duh hril theinak in pek.\nZaangfahnak nei lo thimnak siangpahrang,\nAmah ruangah kan thir lo;\nA thinhennak kan tuar thei, a tlusia tengteng ding ruangah,\nA fatemi ttongkam kamkhat in a tluter ding.\nSatan in a lo vuak asile Pathian Ttongkam in vuak saal ve aw.\nTuarpinak hnakih Uak deuh


Mai Far Men Par Hlasak Vivo Thei Lai Pei Maw! - Chinland Today Media\nOctober 4, 2012 3:44 am·7 comments\nCT | 4 September\nAizawl : Kan Chin mi Pathian thangthatnak lawngah ka awzai ka hmang ding titu Mai Far Men Par cu a dang, a aw bawm ih sernung a um ruangah sibawi pawl in hlasak cawl hrih dingin an sim.\nAsinan Mai Far Men Par cun Pathian rinsannak thawn Pathian thangthat hlasak bansan a tum lo thu tuizing ah CT palai thawn an biak awknak ah a sim.\nMai Far Men Par cun ‘Tuizarh sung rongbawlnak kan nei ih hmaizarh khal kan nei peh bet ding. Mipi hlasak ahcun ka au theilo, rualpi khal reipi ka be theilo.\nKa aw khal a phirin a suakcan a um theu; ziangvek a sikhalle Pathian in tuahtheilo mi a neilo a mah thangthathlasak cu ka bang cuang lo ding’ tiin CT palai thawn an biak awknak ahcun a sim. Ram dangdang ih um Chinmi zumtu pawl ih thlacamnak thawn in rak bawm cio uh ti khal cun a sim.\nTu vek dinhmun a si vivo ahcun nehhnu ahcun a hlasak khal a cawlh a tul men ding tiin an khawmnak ih a hlasak ngaitu hmintarlang duhlo cun CT palai hnenah a sim ve. A awsuak Pathian in a hmang ticu phat ding a um lo sinan a aw cu a tlaniam vivo in ka thei ti khal cun a sim bet.\nChin Arsi Mai Far Men Par A Or At Ding\nSadaw le Tihang Lilawn Don Thlang Ding\nA va pawi em, hi thu hi ka rak theizo,Ka rak comments dah lo, Pathain in a lo ti dam thei ti ka thei ka um nak ih thlaza ka lo cam pi, Na aw kan ngai khawp lo Pathian hmel langnak ah cang hramseh tin thlaza ka lo cam pi\non October 5, 2012 at 5:44 am\nPathian in damnak lo pe hram seh!\nNa aw te ka ngai ringring.\non October 5, 2012 at 5:45 am\nThlacamnak ah kan lo mang ding.\nPathian in damsaunak lo pe sawn seh.\nA rang lam in na dam ding.\nA aw Pathian hrangih a pe tu cun a tisiatsak lo ding.\nPathian in a hrangah tumtahnak a nei sawn a si.\non October 7, 2012 at 4:22 am\nA vapoive, Pathian sunparnak langtertu ah sawn sihram seh! Thlacamnak in kan lo ttanpi sokhaw..,\non October 7, 2012 at 12:12 pm\nNa thu hla thei tu hmuahhmuah in thlaza kan lo cam pi.Na dam tha sal ding.\nMicheal.Zun Hlei thuan says:\non April 22, 2015 at 5:00 pm\nPoi tuk.hmai lam ah pathian in hla sak thei sal ding in bawm hram seh tha za ka cam.


Covid – 19 Natnak ihsin Damsuak zotu thisen Online Black Market ah an zuar - Falam Online Media\nJune 1, 2020 admin\t0 Comments covid - 19, Darknet\nAustralia National University (ANU) in Covid – 19 thawn pehpar mi zingzoinak a nei mi ah Darknet (Online Black Market) website tam zet ah Covid – 19 nathrik ihsin damsuaktu` thisen an zuar timi an hmusuak.\nANU researcher pawl ih hmuhsuakmi cu Australian Institute of Criminology in a phuang suak ih Darknet market ahcun Covid – 19 thawn pehparmi hmanrua phun 20 lenglo khal an zuar telcih ti hmuhsuak a si.\nHih thu thawn pehpar in rinsantlak a si mi Vice media in zingzoinak a nei bet ih Covid – 19 nathrik ihsin dansuaktu ih thisen, diagnostic tests, personal protective equipment (PPE) tvp lei theih a siih thisen litre 1 ah $21,600 AUD in an zuar thu hmuhsuahbet a si.\nDarnet ih zuarmi Covid – 19 thliri hmanrua pawl cu leitlun hmun dangdang ih Doctor pawl hnen ihsin ngahsuakmi a siih Sweden ram ihsin International black market ah thunlut ih zuarsawng mi a si.\nAustralia National University researcher hotu Rod Broadhurst cun “Covid -19 ihsin damzo tu`h thisen (plasma) cu kakuaisi (vaccine) ah hmang in an dawt aw. A dawtaw tu cu Covid – 19 natnak a kai thei nawnlo vek dingin an ruat aw” ti`n Australia ABC news hnen ah a sim.\nAn hmanrua pawl cu factory le sizung ih firmi siding zum a um ih United States (61 percent),Europe (6 percent), UK (2.6 percent) le Australia ah (0.5 percent) zuar suah a si.\nHminsin***Vice Media cu Private, limited liability company a si ih a neitu cu Shane Smith (20%), The Walt Disney Company (16%), A&E Networks (20%), TPG Capital (44%), Soros Fund Management (10%), James Murdoch (minority stake) pawl an si.\n← White House Meisa ti thim in, Inn-hnuai ah Pu Trump a relh\nDuhphorhnak nei Mipi hmang dingin Lungto le Tlakrawh ret hrim? →


Ka Ngai ka semnak khua! - Chinland Today Media\nMarch 26, 2009 4:41 pm·3 comments\nA caan cu thlatang lai a si ih, Falam khua cu mero cumci zam phah in a dai zet. A tikcu cu sun le zanlam kar lak hrawng a si. A dai deuh ruangah maw thei hlah, vate awn mawi zetzet pawl tla an awn theih ding a um tuk lo.\nNii cu a tla zik rero ih duh vek in taksa a hlum tir thei nawn lo. Thlatang thlifim mal tete a hrang phahphah ih a dai nawn. Cu lai fang ah Vankau tlang sizung pi piah lam ah Salai le Mawite cu Var lilawn pi le Lumbang khua thlir phah in duhdawt nak thu an ruah aw rero.\nA cann cu 1987 December thla a si ih phunsang tlawng ta pawl tlawng kai ding ah kawl rawn lam ih an feh rero can a si. Salai khal feh ding a cu zo nan, a duhdawt zet mi Mawite ruang ah feh thiam hrih lo in a um.\nMawite cun, “Salai nang cu Rangoon lam na thleng ih, fala mawimawi na hmu tik ah in hngilh ding ka phang”. A hun ti. Salai cun, “Mawite, kei cuvek mipa ka si lo pi, ka dam sung nangmah siar lo zohman ka duh thei nawn lo ding. Tlawngkai ka theh veten kan thit aw ding ti thei ringring in, rin um zet in, in rak hngak aw la maw” tin Mawite cu kuah phah in a hun sim ve.\nSalai le Mawite cu an duh aw nak a rei zo nan, Salai nu le pa in Mawite an duh lo, ziang ah tile hnamdang le cathiam a si lo bak ah an nun a har deuh. Salai te cu Falam ah mi neinung lam le cathiam sung an si ruangah an thuhla hman Salai nu le pa hnen ah tha ten an thei tir ngam lo. Rei nawn an pahnih in tawng ding thei lo in an um hnu ah, Salai in, “Thaizing U Kemsi te in kiangah in rak thlah man lo ding maw?” a ti.\nMawite cun sup thei nawn lo mi mitthli hlum, fim te thawn, “Lo thlah cu ka duh tuk nan, na nu le pa, u le nau pawl in an lo thlah zik fawn ih, in hmu le cu an thin a nuam lo pang ding” tin a let sal. Cu ve te cu, Salai khal sang dan ding thei nawn lo in makeup hmang tul lo mi Mawite biang sen te par ih a luang mi mitthli fimvar te cu a kut daizet thawn a hnul sak.\nReinawn lai an pahnih in tawng lo in an um ih, a tawp ah Salai in “Mawite kan duh aw nak hi zonih hman in then thei lo ding ti thei ringring aw, fel ten in, in rak hngak aw maw” a ti. Mawite cun, “ Salai kei tla nang lo cu zo hman ka duh thei nawn lo ding, felten um ve aw la, …… a ti ih a tawng cem man hlan ah, Salai cun rose par sen zerzi vek ih mum mi Mawite hmur cu a vun hnam.\nMawite hmur rim cu hmur sensi man awl bik pawl rim te a nam nan, Salai hrang ah cun leithlun ih rim thaw bik, paisa ih lei thei lo mi thil man khung tluk a si. Culai fang ah Falam khua sung cu meisa a vang zo ih, thlatang cumci pawl thawn zoh a mawi in thinlung a nuam tir zet. Vankau tlang veng in fala le tlangval hrek khat pawl tla cu Video zoh ding in khawsung lam ah an feh phahphah thlang.\nA thaizin a kim ih, U Kemsi te in kiangkap cu mawtaw an awn celcel. Hrek khat engine start thei lo ih, Dr. Akui inn lam tiang va mawn na, hrek khat horn an tum ciamco na in, Falam thlatang zingpit cu khual tlawng feh le, tlawng kai feh ding pawl thawn, Falam zingpit cu an hmuak cio. Salai khal cu a u le pawl thawn RTC lusau pawl par ah cun paih lo zet, thinlung um lo in a tak sapi lawng thawn a kai ve.\nAn mawtaw to cu an tet nawn ih, to nak tha ngah ding ah mi hrek khat cu an cuh aw ciamco. Pasal, unau, fa le rak thlah na tin mi an kim zet. Salai cu Mawite in ra thlah ve pang pei maw tin khua a thlir rero nan, Mawite cu hmuh ban ah a um lo. Cu ti cun RTC lusau pawl cu Cinnmual tlang a liam ruahro. Zamual khawlu an thleng zik ah Vankau tlang lam cu Salai cun a hun cuan ih, mizan lam ih Mawite thawn an um tlang nak te kha mero cumcii zam phah in fiang lemlo in a hun hmu.\nMawtaw a cawl ih, mawtaw spare pa in “Mawtaw man!” tin a au a theih in a thil ruat mi pawl tla cu an vai darh hlo thet. Cu ti cun, Bamboo camp ah rawl ei ding in an tum ih, Salai cu rawl tla ei thei lo in mawtaw par ah a it. A u in “Na dam lo maw si?” a ti ih, Salai cun “ Mawtaw ka ri deuh” a ti.\nCu ti cun, Salai cu Rangoon RC-2 ah cun, first year a kai ve. Mawite thawn cu ca an kuat aw ringring nan, an pahnih in an lungleng an tuar lo. Ni le caan a liam rero ih kawl ram buai nak a hun suak, Salai khal cu Kawl pawl ih dik lo zet ih in uk nak duh lo zet tu a si vek in March thla ah Main campus ah kaih nak a tuar ve. Rei lo te Insein thawng inn ah an thlak ih, an suah sal. Ram buai ruangah cu ti cun, Mawite thawn tla duh vek in an peh zawm aw thei nawn lo.\nJune tla a hun thleng ih, tlawng a pit ruangah Salai cu, Mawite hmu ding in le, a nu le pa hnen ah tha ten an duh aw nak thu sim ding ah a suahsem nak Falam khua lam pan in Mingaladun airport ih sin Kalemyo ah vanzam in a tlung. Cu ti cun, kalemyo cu sun ah a tleng ih, riak hman riak duh lo in, sumdawng pawl mawtaw thlun in Falam ah a lan.\nFalam cu zann nawn ah an thleng ih, khua a fur thlang ruang ah ruah mal tete a sur phah phah. Lumbang in Falam a hun cuan cu, fiang lem lo in meivang tete thawn a mawi hleice in a hmu. A thaizing ahcun, zohmang sim lo ten, Mawite leng ding ahcun, an dawr Falam bazaar mawitir bik le sunglawi tir bik mi FBA headquarter tang lam dawr tlar ah a va feh.\nZingpit a si ih, Falam bazaar cu dawr zuar pawl le thil lei pawl thawn an khat na sa in an buai celcel zet. A hrek khat in “ar ti in lei aw” rak ti na, “antam tawm khat ngamu” rak ti na in an thawmvang cu ngai a nuam zet. Hrek khat an ar zuar mi pawl an rak khuang celcel. Fur a si nan, ruah a sur lo lai fang te a si, lei cu a bek/ciar nawn. Ni a tlang ih Falam khua cu a fai in a thar hleice zet a bang, mi thinlung tla a nuam tir hleice cuang. Rualpi hrek khat in Salai cu “Ziangtik ah na thleng , in rak leng aw” rak ti na “lakphak kan in pei cu rak ti na” a rual pi pawl cun an biak celcel.\nMawite te dawr cu a lut ih, Mawite si lo in Mawite nau nu dawr kil lai a va hmu. Mawite nau nu cun “Ai! U Salai, ziang tik ah na thleng, na dam maw?” a ti in Salai khal cun, “mi zan ah ka thleng, ka dam” a ti ih, “Mawite teh?” a ti fang ah, Mawite nau nu cun, “Um hrih maw, Aksing te dawr ah lakphak ka va cah ta ding” a ti ih a suak. Salai cun thinphang nawn in a rak hngak rero. Mawite nau nu cu rei lo te ah Lakphak khu vutvo le sang phun thum, li lai thawn a ra lut.\nLakphak an in phah cun Mawite nau nu cun, “ka u Mawi cu kumli sung Pathian hna tuan ding ah, CCOC ah pum a pe aw ih thlanglam Laitlang ah a feh zo” tin, Salai mithmai zohngam lemlo in a hun sim. Cu mi a theih ve ten Salai cu a lung a mit curco vek in a thei aw ih ziang tawng ding khal thei lo in milem vek in cang lo in a um ringring.\nCaan le tik cu a her aw vivo ih, kawl ralkap pawl in ram uk nak an lak hnu ah Salai khal cu, kaih ding mi ah a tel ih India lam ah feh ding in a tim a tuah aw ve. A rual pa thawn vankau tlang lam pan in an pawk ih, a hlan Mawite thawn an tlanlennak hmun te an thleng in, Var lam hei cuang phah in, a mit thlam ah cun Rangoon a feh zik zanlam ih an tawng te kha a hun mang cuahco.\nSalai cun a thinlung in “Mawite zianghman nih in then thei lo ding kan ti nan, ram uk nak that lo ruangah duh lo cing in kan then aw ding si hi, Pathian in tawn aw nak caan tha in pe leh hram seh, damten mangtha” tin duh thu a sam rero lai ah a rual pa in a hei ko ih, Falam khuasung lam an hei cuan lala. A ni cu October ni 5, 1988 a si ih, ni khua a tha zet, mero ti vek khal hmuh ding a um lo.\nVankua tlang in Falam khua an zoh ih Falam khua cu ni dang hngak in a mawi cuang, a fai cuang a bang. Falam Baptist biak inn pi canphio/rangva cu Ni in a tlet ih a tleu zet, diamond tum pi a bang. A khat tawk in Cinnmual lam in thirleng to pakhat, hnih an lang, mi khua lak leng mi pawl tla an hmu phah phah thei.\nU Khuanglam mawn mi Sizung mawtaw Jeep rang tla cu Dr. Akui lak ding ah khawsung lam a suk ih, lei khu le nauhak pa hnih, thum lai in a dung lam in an dawi rero an hmu phah. Salai ih suah nak Falam sizung pi tla, tlangpar in an hei cuan cu a mawi hleice cuang. Salai cun a rual pa cu hei zoh phah in, ” Falam hi ziang tik ah kan hmu sal leh pei aw?” a hei ti. A rual pa cun, “ sim thei a si lo” tin lungleng hmel pu zet in a hei let.\nCu ti cun, an pahnih in Falam khua mawi deldi te cu tawng lo in rei nawn an hei cuang lai fang ah, an rualpi dang pawl an ra thleng ih “ra uh kan kim zo kan feh ding” an ti ih, cu ti cun Sunthla lam pan in Salai & Mai, kan lai mifim pawl, pacang tha, nupi tha, mi raltha pawl suahkeh nak le a duhdawt zet mi Mawite thawn an thlanleng theu nak Falam khua lipii cu, ui cing in le siang lo na cing in Salai cun a feh san ta.\n(Himi cahram hi October 1988 ih Ralkap uk nak do le duh lo ih kawlral kap uk nak do sal ding ih Champhai camp, India ih a fehtlang mi Falam tlawngta pawl thei ringring nak ah).\non March 27, 2009 at 9:43 am\nA va pawi ve, kan ram cozah cu tha seh la. Salai le Mawite hi an co aw ding nan !!!!!!!!!!!!!!!!!!!!!!!!!!!\non March 27, 2009 at 3:42 pm\nHimi thungai rori a si, zangfakhai in, ram that lo ruangah ti aw, midang khal hivek an tampi ding ka zum..A peh a ngan mi a um lai maw?\nU Piangte hi a mai tawn mi rori a si ko lo maw….\nMawite ih thuhla …theih ding a um nawn lo ee….\nSalai, Mai says:\non March 30, 2009 at 9:04 am\nKanram tha lo hman sehla, duhmi thawn kaihra lentlang cu, na hngak hlap zet ding ka zum!!!!!!


Myanmar Ah Tohkui Tla Dan Pawl .. -\nMyanmar Ah Tohkui Tla Dan Pawl ..\nHornbill April 4, 2020\n1918 kum leitlun World War 1 tthekhnu ahzong Myanmar ah tohkui hnasatak in a tlak. Myanmar ah ram dang ihsin ra ralkap le India lam ra hnatuan pawl ihsin rak suanmi asi. 1918 kum furcan ah myanmar ram zate tohkui virus a suan thluh zo. Cui tohkui cu leitlun ram hmuahhmuah suandarh thluhmi Spin tohkui tiin an ko. ” Cui tohkui ruangah Myanmar ah khal minung ting 3 ihsin ting 4 tiang an thi “tiin cangan thiam John Diken in a ngan.\nCui san ahcun Myanmar zate Mipum 13 million hrawng um lai asi ih minung 3 % hrawng an thi. Myanmar ram tel in India emperor ah a thi tu minung 12 million hrawng an thi. Ziangruangah hititluk an thi tile Virus thar asi ih zohkhen nak sii aum hrih lo ih natnak nei pawl an thazang a mal ih neta raklut natnak ruangah an thi ciamco.\nCui lai ahcun ral tho lai si ruangah zohkhen tu Doctor ngaingai khal a mal tuk. Mirang pawl khal an mah mirang lawng thupi in an zohkhen ih a dang tlangpar um siseh, Kawl miphun hrangah ttha te’n an zohkhen thei lo. Cui tohkui ruangah Mi nauta harsat tu pawl lawng an thi ih Mi neinung pawl cu an thi a mal ngaingai. Natnak zohkhen tu Doctor le nurse pawl tla an thi ve nasa.\nMyanmar ram ra lut pawl India miphun Hindu biaknak pawl leh Buddah bia pawl khal an thi nasa. Yangon ra lut lawngpawlkhal ttha te’n Virus an control thei lo ruangah an thi nasa. Kawl puai pipi in khal virus an suanaw vivo ih puai pipi pawl an phit tthek. Tohkui natnak ruangah Sii a um lo vek, Doctor le Nurse pawl khal an thi nasa ih Cui lai ahcun Myanmar traditional sii khal aum lo ih ramdang sii lawnglawng rinsan asi.\n1918 kum Tohkui ruangah Myanmar pawl an thi tamtuk ruangan Kum thum sung cu besia tuk in an tuar. Loram ih an tuhmi hangnah hangrah pawl khal a ttha nawn lo. Myanmar pawl an thin naa tuk ruangah khawte lam ahcun ” Tohkui ruangah a thi si ” tiin an thlan parah an ngan fingfing.\nPrevious Post: An Nuamaw Nasa .. Nunau Tla A Paih Pam ..\nNext Post: Coronavirus Neh Zo Pawl Ih Rel Dan ..


Kawlram Hotu Pawl In 2010 Hril Awk Ding Thu Sim - Chinland Today Media\nJanuary 5, 2010 3:01 pm·1 comment\nYANGON, Myanmar (AP) – Mani January 4, 2010 ah Kawlram independence ngahnak kum (62) kim lawmmnak ahcun hotu lubik Than Shwe in 2010 hrilawknak sangka a on thu a veihnihnak a sim sal. Asinan, a ni le thla a sim hrihlo. Than Shwe ih thusimnak ahcun kawlram zalen zetih ke a karnak ding thu am deuh in a sim.\nTuikum 2010 hrilawknak ah “free and fair” ti hnak in mipi in “correct choice” mai duhmi thlan theinak an nei ding tin a sim. Asinan thuthang la khawmtu pawl cun “correct choice” a timi taktak an theithei lo. NLD hruaitu Pi Suu Kyi khal himi hrilawknak ah a tel thei ding ih zum a si.\nA tufang hi kawlram acozahpawl cu hrilawknak ding ni le thla mipi sim thei dingih an tawlrel rero lai fang a si. Kawlram Bristish uknak hnuai ah kum 120 lenglo luzing aa bepbep ih a um hnu ah January 4, 1948 ah independence a rak ngah sal thei.\nCun ralkap acozah miuk hi 1988 ihsin a rak thawk. Kawlram hrilawknak 1990 ah khan Suu Kyi party pawlin nehnak an rak co nan thuneitu pawl in thu neihnak an rak pe duh lo ih tuini tiang buainak a suak.\nMani 4 Januany 2010 ah NLD pawl cu an headquarter Yangoon ah mi 400 lenglo tawngaw in nasa takih kekar ding ah thu rel khawmnak an nei sal.\non January 7, 2010 at 1:16 pm\natu ka kum 17 asi ,,,,,,kawlram thu zaitin a um kal ah ruhdaig asi lo kai cun kan mah ram zai tin kan .tangsoi thiding ti kha thatin ruh sonding tin ka ruh , kanchinram hi kawl mi in inzothilo a cun kan mah ten RAMDIN ,CHINNATION,te tuh thaiding ah kan zuam a tul …Upa pawi in nan tha suh atul lai,mizo,tidem,harka ,ti um lo in pumkat kom a tul nan zum a tul maisa. Miram ah kan chin mi pawi pakat le pakat tong bang lo rui ih kawl tong kan tong tikah aw…………..zai rung ah chin ti te aum mai mai te ka ruh chin mi si i bak aw thi lo tin ka ruh …A CANG THI LO TI UM LO A CANG RIH LO LENG AUM ,,,,,,NAN TIH MAW ??????????????????/THA TIN RUH AW ???????????????????


North Korea Ram Ah Pam Thleng, Mai fate Sa Eitu Um - Chinland Today Media\nNorth Korea Ram Ah Pam Thleng, Mai fate Sa Eitu Um\nJanuary 30, 2013 2:29 am·0 comments\nAsia Press, Sunday Times: North Korea ramsung ih Pariah ramthen ihsin thuthup theih dan vek in, N. Korea ram ah pam nasa zet a tlung ih, mai fate eitu rori khal an um thu Asia Press le Sunday Times cun a tarlang asi. South Hwanghaw ihsin thutheih dan ah cun, “May khua ah nupa an um ih, fate 2 neitu cun a fate a that.\nA fanu upa sawn a that laitak cu a fapa in a hmuh tik ah a au ih, a fapa khal cu a that hngal. Cun, an nu ratlung cu “Tuizan cu sa ei ding kan nei” ti in a fate pawl ih sa cu a hun. An nu cun a ngaih a thatlo ruangah palik pawl hnen ah a sim ih, palik pawl in an zohfiah hnu ah an fate 2 ih taksa thenkhat khal cu an hmusal” ti tarlang asi.\nThuthang lakhawmtu pakhat Gu Gwang cun, “Pa pakhat khal in ei ding nei nawnlo ruangah a tu pa a that ih, a sa a ei” tiin a rel. Choungdan khua khal ah ei ding neilo ruang ih mai fate sa eitu pa pakhat kaih asi thu Korean Workers Party ih zung pakhat ihsin thutheih asi.\nNorth Korea Ram Hruaitu Kim A Fala Zuun Tuar


Olympic Ah Laksawng A Ngah Veten A Fala Hlun In “Ka Rak Ṭhen Cu Ka Siraw Tuk” A Ti – Meifar\nOlympic Ah Laksawng A Ngah Veten A Fala Hlun In “Ka Rak Ṭhen Cu Ka Siraw Tuk” A Ti\nLeitlun huap zuamawknak Olympics cu Japan khawpi Tokyo ah an nei ih zuamawknak phunphun an tuah. Cutawk ah New Zealand ram aiawh in Hayden Wilde khal a telve, mipa zuamawknak phunphun ah a tel ih pakhatnak a ngah.\nTileuh, thirleng le tlan zuamawknak pawl ah a tel ih pakhatnak a ngah cu an ram New Zealand in an suang zet. July 26, 2021 sunah laksawng an pe ih an ram thuthang picang zetin mipi pawl thu an rak sut vivo.\nA fala hlun thu an va sut ngah ih a fala hlun in “Ka rak ṭhen cu ka siaraw tuk, Hayden hi ka suang tuk. A zuam zetnak ruangah laksawng a ngah, kan sentet lai ihsin tlawng kan rak kaitlawng ih a thangcak nasa, ka suang ngaingai” a ti.\nA fala hlun cu a siraw nan a tlai zo, fala dang arak nei zo. Hayden Wilde khal media pawlin a fala thuhla an sut ih “Spain ram ih um ka fala in tuizing kan tlan zuamawk lai arak zoh ve. Ka phone lohli ding” a ti.\nKalaymyo Ah China Tuahmi Covid-19 Khamsii Dawt Duh Pawl Hmin An Hlam


ISREAL IN LEBANON RAMRI A KULH THOK – Times Of Chinland\nLebanon Ram cun Isreal thawn an karlak ramri tluan ih Isreal pawl sak mi Ramri hauhruang cu theitawp suah ih kham an tum thu an phuang.Isreal le Lebanon karlak Zinan le Gas laihnak thawn peh awin buainak a sosan laifang ah Isreal cun tuvek in ramri Hauhruang an saknak a si.\nHi Hauhruang saknak cu Palai thazang hmangih kham an tum mi a si.”Isreal Pawl ih Hauhruang an sak mi cu kanmah le kanmah le international Level lam khalih nornak tuah kan tum”tiah Lebanon President Micheal Aoun,PM Saad Hariri,Parliament Hotu Nabih Berri pawl cun an phuang a si.\nIsreal cun Lebanon thawn an karlak ramri tluan cu Hauhruang thazet thawn 2012 kum ihsin sak an thokzo mi a si.Isreal le Lebanon ih Shia Muslim Hezbolla karlak ah 2006 ihsin doawknak a um ringring.Hi Isreal pawl sak mi Hauhruang hmun hrekkhat cu Lebanon ramsung ah a lut an timi cu Isreal cu a hnawlsak ih Hauhruang cu sak vivo an tum thu an phuang.


WHO staff Myo Min Htut an kap that thu ah UN le WHO Annkaa - Falam Online Media\nWHO staff Myo Min Htut an kap that thu ah UN le WHO Annkaa\nJune 8, zaanlam nazi 5 hrawng ih kahthatmi WHO staff Myo Min Htut thih thu ah UN in a kap thattu a dem ih thufelfai zirzoi dingin le mithattu in a tuah mi par ah mawhphurhnak la dingin dilngennak thu an suah.\nUN hnuai ih um World Health Organization Director-General Tedros Adhanom Ghebreyesus khalin siat tongtu sungkhat unau rualin an tuarpi ve thu, WHO aiawh in a rel ih “hivek cangvaihnak cu kan dem. Felfaiten zirzoinak tuah ding in le sual tuahtu in mawhphurnak la dingin kan beisei” tiah a ti.\nMyo Min Htut cu Kawlram WHO zung hrang kum 5 lenglo mawṭaw mawng zotu a si ih, June 8 ah Mon ramkulh, Mawlamyine khawsung ah mawṭaw cycle a to lai ah an kap that.\nKah that a si zaan ah People’s Defense Organization – Mawlamyine in an mah cangvaihnak a si thu, official in an phuang.\nFB ihsin an hlon hlo zo mi People’s Defense Organization – Mawlamyine thusuah ahcun Myo Min Htut hi ralhraangbawi Lt. Gen. Aung Lin Dway sungkhat naivai a si ti`n an tarlang.\nCuhleiah CDM tuahtu le an sungkhat naivai pawl hringhro in, mi inn luhcilhnak tivek ah ralhraang ralkap a hoha ruangah kan kap that mi a si ti`n tarlang a si ih, PDOM cun voi 5 kan kap ih a thi ti`n thu an suah a si.\n← Ralhraang kut in Thantlang Baptist Biakinnpi a Kaang\nRalhraang SAC ralkap le Shan State Army an ngiar aw →


Tedim, Hiang Zing Khua Ih Umhmun Khuar Ralhrang Pawl Cu Tualsung Mipi Kilhimtu Pawlin An Va Kap Ciamco Ih 15 An Thi – Meifar\nJanuary 21, 2022 admin Lawrkhawm 0\nChin State, Tedim peng, Tedim-Kalay lamzin parih um Hiang Zing khua ih umhmun khuar ralhrang pawl cu tualsung mipi kilhimtu pawlin tuizing January 21, 2022 zingpit nazi 1:45 ah an va kap ciamco ih ralhrang 15 an thi, mipi kilhimtu 2 in hliam an tuar.\nHitin an kahawk laiah Kalay University ih umhmun khuar ralhrang pawlin hmunhlapi kahnak pukpi in Hiang Zing khua kiangkap hrawng cu vei 11 an kap.\nPDF Zoland thuphuangtu in, “Tedim ihsin Kalaymyo lam feh tikah Taingen khua aum, Taingen khua lan ciah ah Hiang Zing khua aum. Hiang Zing khua ah uico 50 lenglo an um, tuizing nazi 1:45 ah kan va kap ih nazi hrek hrawng kan rei. Ralhrang uico 15 an thi cu kan nenhnget thei” a ti.\nTualsung mipi kilhimtu pawl cu an tangtlang khawm. CDM Siyin, PDF Zoland, Zomi-PDF, CNA, Kalay PDF တပ်ရင်း 3 & 9, PDA, Zongam Army, CDF-KKG pawl an tangtlang in ralhrang pawl an kap ciamco. January 12, 2022 ah ralhrang 100 hrawng cu Kalaymyo ihsin Chin ram ah an kaiso ih lamzin tluan ah tualsung mipi kilhimtu pawl thawn an kapaw vivo.\nCuruangah khuasung mipi pawl khal khualtlawng sukso hrih lo dingin thu an phuang. Tedim-Kalay lamzin ah thilri bungrua phur sukso an um lo ruangah Laitlang lam thilri bungrua man khal a kai ciamco.\nRalhrang 50 hrawng cu hmailam an pan thei nawn lo ruangah Hiang Zing khua ah umhmun an khuar. January 13 ihsin Kalay-Tedim lamzin parah ralhrang le mipi kilhimtu pawl an kapaw thok ih ralhrang 20 lenglo an thi zo, an doawknak ah ralhrang pawl doawknak vanzam khal an hmang.


The 5 Best Last Minute Hotels in Asilah 2019 - TripAdvisor\nLast Minute Deals in Asilah\n5 of 49 properties are available in Asilah\nHotels near Asilah (7)\n“I booked the hotel based on the good review i saw at expedia. I dealt with very rude receiptionist called Mariam , she doesn’t speak English or Arabic . She has no customer services skills , attitude…”\nOther place to stay in Asilah\n#2 of 6 Hotels in Asilah


CISS In Fresher Welcome Tuah - Chinland Today Media\nJuly 5, 2017 10:32 am·0 comments\nChin Institute of Social Science (CISS) cun 4th generation tlawngta thar pawl hmuahnak, nulepa thawn tonkhawmnak cu July 2, zaanlam sml 2:00 ihsin an tlawnginn ah an tuah ti’n kan thei. Tukum hrangah tlawngta thar 26 thawn July 3 ah tlawng kai an thok.\nTukum cazirhtu dingah US ram ihsin Ms. Kadilyn le France ram ihsin Ms. Laila te pahnih cu ramdang mi zirhtu dingah kum 1 sung Falam ih um dingmi an si. Academic hlun Joe Decker aiawh ah Falam tualsung mino Salai Peter Ram Tin Thang in ṭuanvo a lak.\nCISS tlawng ih program supervisor a simi Pastor Thawng Bik cun, “Hih tlawng ih tumtah bikmi cu Chin ramkulh sungah mino hmangtlaak tampi sersuah ding a si. A pahnihnak lawng ah Mirang ca thiam ding hi a si” tiah a sim.\nCISS tlawng cun kum khat ah tlawngta 31 cohlaang ṭheu a siih tukum hrang khal ah cazin pek ciami 31 sungin 5 an ra thei saal lo ih 26 thawn an thokmi a si. Tuikum ih tlawngta thar pawl cu Falam ihsin 10, Tedim ihsin 6, Hakha ihsin 4, Matupi ihsin 2, Kalay ihsin 2, Kanpalet ihsin 1 le Kachin ihsin 1 pawl an si tiin kan thei.\nHIV 7,000+ In An Kai Zo!\nFPTP(TU-Kalay) Pawl In Mithar Hmuahnak Le Hotu Hrilnak Nei


The Original Record - Search results - ihler\nIhler Surname Ancestry Results\nOur indexes 1000-1999 include entries for the spelling 'ihler'. In the period you have requested, we have the following 8 records (displaying 1 to 8):\ni'hara igsburn igson iguda igulden igunur igwardeby igwyr ihaddadene ihaka iham ihe iheteme iheukumere iheviez ihippe ihlder ihle ihlee ihlen ihlers ihlew ihrig ihringer ihrke ihsan ihsan-ul-haq ihtenefeld ihugyn ihvell iinglesby iiot iiott iittlewood ijaicke ijewsky ijigbola ikalamo ikatz ikbal\nIHLER. Cost: £6.00.\nIHLER. Cost: £4.00.\nBoys entering Uppingham School (1884)\nBoys entering Uppingham School (1897)


The Wonder Grils In Zuknung Thar Suah Ding - Chinland Today Media\nThe Wonder Grils In Zuknung Thar Suah Ding\nJanuary 22, 2012 1:30 pm·1 comment\nGokpop.com | January 22\nKoera minu group hmingthang zet ‘The Wonder Girls’ pawl cun zuknung thar ‘Nickelodeon’an tuah ding mi hrangah timlamnak an nei rero ih Febuary 2 ah mipi zoh theih dingin an tawlrel rero lai thu thu Korea ram thuthangca ‘Gokpop’ cun a tarlang.\nHi an zuknung thar cu mipi hip thei ding in cawngianak hrangah tawite in youtube ah tarlan asi ih a rei hlanah cinema hall ih zoh theih a si thlang ding a si. ‘The Wonder Girls’ ih manager le producer cu hlasakthiam le hlaphuahthiam hmingthang Park Jin-Young a siih member 5 an si. Kum 2007 ah ‘Tell Me’, ‘So Hot’, ‘Nobody’, ‘2 Different Tears’ le ‘Be My Baby’ timi hla hmang in Korea mipi in an rak thei thawk ih kum 2008 ah ‘Artist of the Year’ laksawng Daesangs cu pahnih lai khal an rak ngah zo a si.\nAn group cun kum 2009 ah an hla hmingthang English version ih sak a simi ‘Nobody’ hmang in America ram market ah an rak luh ih JYP Entertainment le Jonas Group pawl cun an co-manager an rak tuansak a si.\nAn Zuknung Cawngia Mi :\nAn Zuknung Thawn Pehparawmi Thuhla Relnak :\nKorea Rock Band ‘Nell’ An Kir Sal Ding!\nLeitlun Ah Super Junior, US-ah Epik\non January 22, 2012 at 3:31 pm\nCT kuah…. na ti thei cingcing…ka lo rinsan in ka lo uar hai tuk……”Chin Thlalang” rori nan si ko……


Kawlram Ah Eithupnak Um, Zohfiahnak Nei Ding - Chinland Today Media\nJanuary 26, 2013 12:58 pm·0 comments\nYANGON : Kawlram cozah ih telecommunications ministry ih tuanvo neitu Thein Tun cun, kan dung zarh ah khan zianghman simcia nak umlo in a hnatuan a ban nak thuthawn pehpar in kawlram cozah dinglai (Pu Thein Sein ih cozah) cun zohfiahnak an nei ding. Kawlram ih Bureau of Special Investigation (BSI) pawl cun tu ah Thein Tun ih cangvaihnak cu an thlingthla ringring ih, Naypyidaw suahsan khal an sianlo thu theih asi.\nCozah hnatuan pakhat, a hmin rellang dulotu cun, “Kawlram ih telecommunications ministry ih hnatuantu mi 20 cu ah BSI pawl in thusuhnak an nei rero zo. Hi an thusuhmi pawl a fiangfai asi ah cun, tuihlan ih hitawk ih hnatuantu pawl khal ko in zohfiahnak le thusuhnak neih ding asi. Thein Tun cu khual a tlawng duh asi hman ah cozah thuneitu pawl hnen ah khawitawk a tlawng ding ti fiangten a sim hnu lawngah khualtlawn an siang ih, tu ah Naypyidaw ihsin suah khal sian asi lo asi” ti in asim.\nKawlram sung ih eithupnak thawn pehpar in Thein Tun hi BSI pawl ih zohfiahmi a pakhatnak asi thu khal asim. Pu Thein Sein in 2011 ihsin kawlram a hruai hnu ah, ziangkim ah fiangfai zet ih hnatuan dingin leh, a thalo mi hlawn ih cozah thianghlim din ding a duhnak ih karbak khal asi fawn.\nFinland President Hlunin Pu Thein Sein A Hmuhdan


Pakistan Ram Tilian Mithi An Tam - Chinland Today Media\nAugust 8, 2010 1:10 pm·0 comments\nTheihciazo vekin Pakistan ram tilian cun ni 5 hnu khalah zia umlam a pan thei cuangloih, hi tilian ruangih mithi cu 1,500 an kimzo tiah theih a si. Himi tilian ruangih harsat nak tuartu pawl bawmding in Pakistan Cozah cun bawmnak hna ttuan thiam minung ziang mawzat leh ralkap 30,000 a thlah zo.\nHimi tilian tuartu pawl bawmnakih ralkap hotu General, Ashfaq Parvez Kayani in a sim nakah tilian ih tarta hak minung 2,800 an runsuak zoih, tuah tilian in a khammi minung 1,000 lenglo runsuah ttul an umlai tiah a simih, mithi pawlih ruangkhal hawl rero lai a si tiah a sim.\nHimi tilian ih harsat nak tuartu pawl bawmnak hnatuan nakah Pakistan Cozah cun Helicopter 43 leh lawngleng 152 a hmangih, hiti vekih Pakistan in siatnak a ton ruangah China cun dollar Million 1 leh 5,00,000, ting nga in Pakistan ramhi a bawmding thu a simih, US khalin dollar Million 10 a bawmding thu a sim. Tu ah hin tilian in a khammi mipi pawlih hnenah US cun rawlfun 1,00,000 leh 10,000 Vanzam in a thlak zo.\nUNO khalin himi tilian ruangah minung Million 1 lenglo in harsat nak an tuarih, Curuangah himi tilian ih harsat nak tuartu pawl bawm dingin ram tinkim a ngen.\nPakistan ralkap thupuangtu General, A thar Abbas khalin Swat phairuam ih palkai awknak lamzin leh lilawn pawlcu a siat thluh ruangah duhvek in harsat nak tuartu pawlhi runsuak theih an silo ih, Curuangah an ei leh in ding tirawl pawlcu Vanzam in kanthlak a si tiah a sim. Himi tilian hin Afghanistan ramsungih Province 4 khal a tibuai nasaih minung 60 hrawng an thizo ih, loram tamzet a siat.\nIran Cozah in Nunau Uire Den That Tum\nIran ramih nunau pakhat Uire ih puhmi Sakineh Mohammadi Ashtiani kum 43 micu Iran ram Cozah Court in thiamlo a coter ruangah an ram Muslim danin lungto ih denthat dingih a thu relcatsak a si ih, Asinan hi Nunau zangfah umzet hi ram dangdang pawlin a thlavang an hauh ih a runtu an tamtuk ruangah Iran Cozah khalin lungto ih dehthat dingih a thu an relcat sak cia micu tui kandung thla ah khan an sutsal ih, tuah hin hridai ih khaithat ding dinhmun ih ding mi a si.\nHimi laiah Brazil President, Luiz Inacio Lula da Silva cun mizan sunah hi Nunau hi Brazil ramsungih umnak pek a sianthu a puangih, hi nunau Brazil ramsungih luhthei nakpe dingin Iran President, Mahmoud Ahmedinejad khal a biak thu a sim. Brazil President, cun hi nunau in Iran ram Cozah dan pahbal ih sualnak nei khal siseh la Brazil Cozah cun an ram sungih lut dingin lungawi zetin a hmuak a si a ti.\nHi nunau hin Court hmaiah a Uire thu a puangih, a sinan leh hnuah Court ih a tong mikha a phasal ih a mah kaitu pawlin an hro ciamco ruangih Uire lopi Uire vekih a relawk thu a simsal ih, Curuangah ram dangdang ihsin a mah tantu leh a thlavang hauhtu an tam sinsin, Curuangah Iran Cozah khalain hinu ih thuhla leh hremnak an pek danding pawlhi Court in a ngaituah sal ding tiah mizan sunah an puangsal. Iran ramah hin Nunau pasal pawmlai nei Uire cu Muslim sakhua biaknak daan in lungto ih denthat ding tiah dan a umih, nikum khlah nunau pakhat denthat a sizo.\nHaiti Ram Linghnin Ah Mithi Tam


Na kopmi ih hna kawmah ni khat vei thum 'ka lo duh tuk' ti sim ṭheu aw - IHBURLEN\nNa kopmi ih hna kawmah ni khat vei thum ‘ka lo duh tuk’ ti sim ṭheu aw\nOctober 31, 2021 admin CAHRAM 0\nNunnak neimi le kaa ihsin ai le ṭong theimi pawl pehtlaihawknak ṭha bik cu ‘ai’ le ‘ṭongkam’ in a si. Rannung cu an ṭong thei lo nan, an ‘ai’ dan ihsin anmah rannungpi lakah an thinlung tuarnak an langter thei.\nMilai lawngte ṭong kan thiamnak hin kan milaipi thawn pehtlaihawknak olsam zetin kan nei thei. Pakhat le pakhat pehtlaihawknak ṭha suak dingah ‘ṭongkam’ ziangtluk a thupi.\n‘Ṭongkam khatin sepi a man’ an ti bangin ṭongkam ṭha, awkam thlum hin ziangtluk manmual a nei. Cuvekin ṭongkam sia in ziangtluk milai pakhatih nunnak a siatsuah thei.\nṬhenkhat cu ṭongkam kan thiam lo, asilole a hman nakcang kan thiam lo. Culole kan sup. Asinan ṭongkam sia, awka hro cu kan thiam zet lala. Ṭongkam sia kan hman ṭheu vekin awka ṭha hman kan zuam lo.\nHrekkhat cun ṭongkam sia hman hi dan ah kan ruataw men. Ṭongkam bultan zet, siakha zet saalsuak hi nuam ti tla an um bet lailai. Cu pawl cu a tlangpithu in an hngal. Midang khi ziangah an siar lo. Asinan an aatnak lai a um. Cucu midang ziangih an siarlo vekin mi khalin an ngaina ce lo.\nSeukhat cu ṭongkam tha hman khi kan ning a zak lala. Tiawkter ah kan ruat ih kan lung sungah ṭongkam ṭha kan pai men ih kan saalsuak ngam lo. Cutin aat kan hlawh men.\nMidang hrangah mankhung zet kan pek theimi le kanmah lam khalih sunralnak um cuang lo khi ‘ṭongkam ṭha’ a si. Awka thlum, mi lungawinak thlentu, beidong cau pawl hnemnak le mi thazang peknak ṭongkam pawl khi ziangtluk a mankhung.\nṬongkam ṭha le ngai nuam na saalsuak ruangah na sunral phah lo. Cuhnakin na hlawh sinsin lam ding. Nangmah ah rinsantlak na sizia, upat ṭihzahtlak na sizia pawl na ṭongkam ihsin an hmu thei sawn ding. Ngainat na hlawh vivo sawn ding.\nA hleice in na nupi, na pasal hnenah ṭongkam ṭha saalsuak ding sup hrimhrim hlah. Fala/tlangval lai na si khal le na ngaizawng hnenah awka thlum thlah ṭheu aw. “Ka lo duhdawt tuk, ka lo ngai tuk,” tiin nan biakawk tinten sim ṭheu aw.\nMithiam pawl cun nupa pehtlaihawknak ṭha suak dingah ni khatah vei thum tal “Ka lo duhdawt tuk” (I Love You) ti hi saalsuak ringring thei sehla a sual lo, an ti.\nHlaral ihsin phone ih nan biakawk caan ah, “Ka lo ngai tuk,” ti ṭheu aw. Na tonawk tikah “Ka lo duh tuk,” tiin a hna kawm ah sim ṭheu aw. Cutin na sim ṭheu asile a thinlung khawruahnak zaten na awkam in a zel ding ih a nun pumhlum na uk thei ding.\nNovember thla suak kopmi na neih asile an mizia (12) theih tum aw


Breaking News: Kalaymyo Ah Salai Cung Lian Ceu Cu Ralkap Le Palik Nih Meithal Kahnak In A Nunnak A Liam – The Cherry Par\nBreaking News: Kalaymyo Ah Salai Cung Lian Ceu Cu Ralkap Le Palik Nih Meithal Kahnak In A Nunnak A Liam\nMarch 17, 2021 ni ah Kalaymyo khuapi chung cu ralkap le palik ralhrang phu nih mipi cu meithal in an kah peng hna caah Chin miphun kan unau pakhat a simi Salai Cung Lian Ceu (Kum 25) cu meithal kahnak in a nunnak a liam hi a si, tiah thawng theih a si. Chin miphun chungin ralkap uknak an laak hnu ah duhlonak a langhtermi chungin minung pahnih nih nunnak an liam ve cang. Yangon khualipi ah Tedim lei kan unau pakhat nih mual a kan liam tak cang. Tutan zong ah Kawlrawn chung khuapi pakhat a simi le Chin tampi kan umnak Kalaymyo khuapi ah hi bantuk thawngpang theih cu a nuam hrimhrim lo.\nChin miphun chungin hi bantuk ralkap nih meithal kah kan ton ve cang i, kan thih ve hi a poi tuk hringhran ko. Tantak mi chungkhar cingla rualchan vialte Bawipa tu nih hnem hram ko hna seh tiah thla za kan cam piak hna. Chungkhar kan in tuarpi tuk hringhran ko.\nRelchap, Ziang Ruangah Kan Neh Theilo? 1988 rampi buai ruangah, kei khal dothlennak tuah ve dingin meithal kai in kum 4 sung ramhnuai ah ka rak um ve. KIA ah kum 2 luan lai ralkap training kai le raldo zirin ka rak um. Training instructor ka siih, ṭum thum lai training ka pe ve manih, ṭum hnih ral do nakah ka tel man.\nThulu ih ka ngan vekin abikin ziangruangah tlangparmi hriamhrei kai tampi kan um nan, kum 70 lenglo Kawl ralkap kan neh theilo timi ka hmu ban tawk le KIA ih ka hmuhtonmi thawn tawi theibikin ka ngan duh.\nKawlram ih hriamhrei kai, tlangparmi thuanthu kan zoh le KNU (Karen) pawl hmun hnih ih an kuai hlan ahcun an rak cak bik, cu hnuah KIA (Kachin) le tu ahcun AA (Yakhai) pawl mipum ahcun an tambik ding a zum um. KIA hi tlangparmi lawng siloin ABSDF (All Burmese Students’ Democratic Front) timi tlawngta pawl ralkap training rak petu khal an si. 1989 KIA ih kan um laiah, Palawng, ABSDF, Kuki tivek pawl khal KIA ih training rak kai an si.\nKachin ram cu ramṭha zet a siih, KIA ralkap cawm awknak dingah paisa an harsa lo lawlaw. Lung man khung, bing (opium) le thil dangdang in an cawm awk thei. KIA senli cin pawl cu bing le lung man khung tivek in sumdawn theinak an nei. Culawng siloin, lo an tuah a sile KIA ralkap pawlin a ṭul dandan in an bawm ṭheh. An bawi hmerhmer ngaingai!\nKIA ih bokhat (One star) cin tla cu milian an tam ngaingai. Bokhat cin cu KIA ih dawisuak ding an phang sawn lam. Ziang ah tile KIA ram sungah inn ṭha lo ṭha le ei le in nuam zetin an nung thei. Tuluk ram vek khalah bawi upa hrekkhat cu inn le lo nei khal an um. Cucu bawi upa lam pawl nuntu khawsak dan a si.\nRal do dan cu a tlangpi in, kum 2 lenglo kan um sungah ka hmuhtonmi cu; Fur caan hi a tlangpi in Kawl ralkap in an rak do/siim ṭheu. Cumi ah hek le chet tiih do awk/ kap awk ciamco a si. Cumi loah, Kawl ralkap pawl KIA ram sungah khual an tlawng ti theih a sile “ambush” in va bawhih kap an si tlangpi. Cucu a tlangpi ih do awk dan phun 2 um sun cu a rak si.\nTu hnu ih ka ruat mi cu rampi thleng ding khawp le acozah do neh ding cun, kha ti vekih “formula” maw kan ti ding, a kel deuh ringringih rak do awk men in rampi thleng a theih lo zia in hmusuak tir. Khat lamah, bawi upa cin pawl le nun nuam an cen tuk zoih, an hmui bat ngaingaimi kha thupi in an ruat nawnlo a bang. An duh caan ah tuluk ramah vacation an feh, bing (opium) le zu le sa duhduh in an cen men. Nunnak a liamtu le a ṭuantu ngaingai le ralkap lubawk tete an si….\nTlangpar hriamhrei kai miphun dang pawl khal a tlangpi in himi dinhmun an si ve nak tampi a um ding ti ka zum. Kawlram zalennak ngah pekah KNU pawl cun, Rangoon tiang va nawr in rampi thu neihnak an lak ngah zik te ti kha thuanthu ah kan thei cio. Sinan tu ahcun tlangpar hriamhei kai pawl an zate deuh thaw in, an mah le khur, um hmun teah hmun khuarin a khat tawkin Kawl ralkap thawn kapawk tibak lo cu, hmuh ding dang le tuahsuakmi ngaingai a um nawn lo.\nKawl ralkap neh duh ngaingai le dothlennak serious zetin tuah duh ngaingai sehla, Naypidaw lamih ralbawi pawl a thup ten that dan, siatsuah dan tampi a um ding. Tuni ih dinhmun ahcun, Kawl ralkap ih an va kap caan, ambush ih kap awk caan le tlangpar ih Kawl ralkap umnak post hrekkhat a caancaan teih an va kap tivek hrawng lawng hmuh ding le theih ding a um sun a si.\nHimi hnakin step dang le strategy dang tuah theimi an nei tuk ding a zum um nan, an tuah lo hi mangbangnak pakhat cu a si. Curuangah kum 70 lenglo kan do zonan, kan neh theilo timi kha “ziangruangah?” timi zohawksal le thleng awk ṭulmi thleng thiam caan a cu tuk zo.\nCu lawng siloin, hi tiih, dothlennak hlawhtling theilonak pakhat lala cu tlangparmi hriamhrei kai pawl ih luban le bawi upa lam pawl an nun nuam tuk zo ruangah le an corrupt ve tuk ruangah a si. Tlangpar hriamhrei kaimi ih bawi upa hrekkhat tla cu Thailand ram Chiang Mai ah mipi ih harsa zetih sumbur khawmmi hmangin zu le sa, fala thawn nuam cen menih um an tampi.\nTusun nitiang tlangpar hriamhrei kaimi hitluk tam ve miin Kawl ralkap kan neh theilo nak sanbik ih tel ve mi cu neh ngaingai dingin an serious taktaklo, bawi upa lam pawl luxury life ih um kha nuam an ti tawk. Hlan san hmanah KNU lawngin Insein tiang a va nor thei ahcun tusan sinsin ahcun tungai suah cio sehla, Kawl ralkap hi neh tuk ding kan si. Tucu hriamhrei kaimi tlangparmi bawi upa pawl nun nuamnak fang men le an pumcawmnak ah tlangparmi ralkap pawl zonzai an tuar men vek khi a si! Credit: Van Tuah Piang\n← Myint Aung Hlaing le ralbawi pawl an chungsi a vang tuk cang lai\nMa Kyal Sin Thihnak Kongah Nawlngeitu Bik A Fanu Hrem Dingah Mipi →


PSYCHOLOGIAL EFFECT - Chinland Today Media\nApril 7, 2010 9:40 am·1 comment\nKanmah vek khuahlan phunthum ong lo hrangih ‘mirang ca vun hman cu’ tiah sim duhtu cu an umko ding nan, ka theihmi cafang hi cu ka fiangin ka theiaw nan, cathiam le phunsang kai pawlin ka hnakin ngan dan ding le theih ol sawn cu an thei theh tuk ko ding. Khimi thupi ih ka vun hmannak khal, ‘Minung kan nauhak lai simaw, ruahnak kau sawn nei dingih kan kum a hung cut hlan ih kan ruahnak hmangih lamzin kan rak zawh dah theu mi kha, tui kan upat hnu khal ahhin, ka cing keng lai maw’ ti ka sim duhnak san a si.\nKan nauhak lai ahcun, thim khi kan rak tih, a san cu kan nu le pa lole kanmah in kilkhawitu deuh khin, thim ih kan um ahcun, muthla vek hmu dingih in rak hrin theu ruangah a siih, cuisin… kan ihtthah duhlo a sile, ‘Mumang in a lo keu ding tvp’. Pawl hmangin in rak hringih, cucu kan hrangah tihnung za vek ah a rung cangih, hrekkhat cun an tlangval hnu khalah, zanih mitthi an um len, khualkhua lam ih zualko tu si tiang in an rak phan phah theu.\nCuvek thotho in, ka hnatuannak lam a si khalah, ka nauhak deuh laiah, “Na lamzin zawhte in a lo kan len, na cil vei thum tal na phui ta lo ahcun na tluang lo ding”, tiih ka rualpi pawl in ruahmi cu, tuini tiangin ka hmang lan ta lai (Atthlak zet a si ko). Cun, mi hrekkhat cun, “Na kut vorhlam a thak ahcun, tangka na ngah ding” ti vek khal a um ih, “Na mangin Ek simaw na hmuh ahcun tangka na ngah ding” ti vek pawl tampi a um. Hi mi pawl hi minung ih zeldin cawp mi (Psychological effect ka vun ti men ding), ihsin ra suak mi an si. Mifim hmaisa pawl cun, hiti khalin an rak sim, “Minung hin a duh ngaingai ahcun, a hmailam ih ra thleng ding mi cu, a taksa ah theihtheinak a nei a si” an rak ti theu. Cumi khal cun, minung zeldin cawp mi thotho a si.\nLotterry hluarnak hmun ih um pawl cun, mang hi an thupit zet nan, Africa ram khawteberek ih um pawl cun, cucu ziangah an siar fawn lo. Minung hin kan umnak ih zir in ruahnak simaw, zeldinnak si maw kan neiih, a hmangthiam hrang ahcun zapi thatnak a si rualrualin, a hmangthiam lo hrang ahcun siatnak lamzin nai bik a si thei. Kan ruahnak kan kawm ih, kan nauhak lai ihsin kan rak theihmi thu in in thunun sung ahcun, thansohnak lamzin zawh a har zet ding.\nNu pakhat cun, “Kei cu mizan ka mang a tha lo, cun zing ihsin ka thawh khal a nuam lo” tiah a rak sim tikah, a hrang ahcun cui a ruahnak cun a sunvu um a ti nuam lo ih, a hnatuan khal nuam a ti thei lo ding. Cumi cu a hrangih pawi zet mi a si. Hi ruahnak sia/tha lo hin, minung taksa par tiangah harsatnak mi a pe thei ih, cui mi cun, mi banglonak tiang in mi a suah thei ti kan theih a tha.\nHmansehla, a nuam lam zawng ih kan thlir ahcun a rem cang thotho. Ka nu hnisiamsi ih zing ka thawh ih, I biak ahcun, ka sunvu um a nuam ihm, ka hnatuan khal tluang dingah ka neihaw thei. Hmansehla, zing ka thawh tikih I biak lo tikah, ka hnatuan tluang lo dign ah ka neihaw ih, cumi cun tuan huamlonak ah I thlen tahrat in, ka hlawh ding zat hlawh lo ih ka um can khal a tam.\nCuruangah, ziang kan tuah khalah, kan nitin nun hrangih thupi tuan tu kan si theiaw ih, kan ruahnak menmen hmangih um lo in, kan ruahnak cu ruahnak ah, kan tuahtuannak cu tuahtuannak ah si hram she tiih ka duh ruangih, hi thu hi ngan ka si. Kan nitin nunah, Psychological Effect ruangih kan zumnak, kan tuannak, kan nundan tiang parih thu kan neih ter lo hi kan thansohnak ding hram a si ti thei ih kan um hi ka duh mi a si.\nI RAK RUAH DAH… KA RUALNU IN\nAn Ti Hlehle Tuk Timen Hlah!!\nFalam Peng ih Buddhist Dinhmun\nFALA IH MAWINAK\nChin Idol- Danny says:\non April 7, 2010 at 2:01 pm\nNa canganmi cu, a va sunglawi thei ve aw..\nTu hnak ih tam snsin siartu kan bet vivo thei nak dingin, Laimi in kan tul tuk..\nKan sambau nak tla a fiang lawlaw si ko!\nHivek ca tha tha na rawn ngan theu ih keimah bulpak khal in ka lungawi zet!\nKhin Wint War Laksawng Ngahmi Myanmar Ah Peknak An Ra Nei Ding\nKa Thlawh Ding Mi\nCJ Hrang Hmung Interview\nHlah Enzali Tint In Explore Quest Winner Le Adang Laksawng 5 Ngah\nObama In Tlangsuak Palai Upa Pawl Tong


Linguistic Assimilation & Vernacularisation - Chinland Today Media\nLinguistic Assimilation & Vernacularisation\nSeptember 10, 2012 6:58 am·0 comments\n(Miphun lungphum hngetbik cu lungrualnak hi a si)\nKan Thuken: Kan tawng a bangawklonak pawl hi kan buainak si sawn loin kan lennak a si sawn ti hi thei camcin in Vernacularisation ih kan fehtlang theinnak dingah Linguistic Assimilation hi sirah hnawlin Lai mino hmuahhmuah tho uhsi law. Harmony in diversity hi a takin hmang ve uhsi law.\nPAKHATNAK: Linguistic assimilation & nationalism. Mai tawng ih phunhnam dang nehkhuh/cimral theh tumnak, linguistic assimilation ti mi le nationalism hi nupa vek an si ih, hi tei nupaih an tumtahbik mi cu miphun kan cak ih kan hngehkhoh theinak ding kha a thupitterbik ruangah ‘ ram pakhat sung, state pakhat sungih a khawsatlang mi miphunpawlih tawng hmuahhmuah lak ihsin hman tambik mi tawng kha Tlawnginn le hmunkip ah hman theh, zir theh tengteng ding’ ti hi a si.\nHi policy ih a lungthlitum ah cun common language kha a thupitterbik ih, phunhnam mal deuhpawlih tawng kha cu hlo theh seh ti rori hi a si; hivek hi Mizoram mihrekkhat khalih an fehpi sual theu mi a si ve. Indonesia khalah an cozah in Bahasa Indonesia cu common language ah a puang ih, a hlawhtling tiih ruat khal an um vek nan, Timor le Irian Jaya pawl cun an duh lo nasa ih, neta lamah cun East Timor tla cu inn dang a suak ta riai a si hi. Mizoram YMA-pawlih an fehpi nat deuh can ah tla cun kan unau Paihte mifimpawl an meeting rupro ve mai. Tubaite Aizawl ah CAN-pawlin mithiam pakhat (a hmin ka thup) rawlkho kilpi in Mizo tawng common language ih an relpi tla hi cu, tulai Saudi Arabia Cozah ih nunau lawng umnak khawpi a din tum vek a si; hivek hi Mirang cun, ‘NO MAN’ LAND’ an ti san men hai sokhaw.\nTuluk ram Chin dynasty san ih Siangpahrang Sih Huang Ti (BC 221-202) kha cun cangandan bangrep theh dingin tan a rak la nasa ih tu tiang khalah a hlawhtling lanta; tawng dangdang cu a tampi ko nan Mandarin hi an hmangtlang theh thei ti ding a si. Hitawk ih kan theih tul mi pakhat cu, Tuluk hi an political unification, lungrualnak a that vivo ruangah a si sawn ti hi a si. Malaysia hi Acozahpi ih tanlaknak ruangah kum 20 sung hrawngah tui an hman mi Bhasa khi tlang tawngah an tuah thei. Japan hi tawng pakhat an hmangtlang ruangah an thansonak san a si ti hman hai sehla, tu ah cun an political unification a that nawn lo ruangah kum 4 sungte hmanah Prime minister 6 rori an thlengaw man a si hi! Muslim-pawl hi tawng pakhat hmangtlang le unau sinak uar hleicepawl an si nan LUNGRUALNAK a tlasambikpawl an si lala ih ral an neih sung lawngah an tangtlang nan, ral an neih lo le veten anmah le anmah an doaw lala mai.\nPAHNIHNAK: Vernacularisation ah hi cun, ram pakhat sung lole State pakhat sungih phunhnampawl hi tawng pakhat an nei/hmangtlang theh cuang lo. Curuangah mipi in anmai duhhrilnak rori in an hmantlang theibik mi tawng an hril thei. Culokhalah, mai phunhnam tawng ciau kha an thuammawi thei ih, tawng mawi le tha khal sersuak vivo in an tawng an lianter deuhdeuh ih hleiah an tawng a thi zo mipawl hman an tharthawhsal hai, ti a si; hivek hi Madagascar khalah kan hmu thei ih, Mirangpawlih thuanthu kan zoh khalah vernacularisation policy hi an thansohnak a si ti kan hmu thei ding.\nCuruangah a si Judah-pawlin Leitlun ramkipih kum tampi an vahvaih hnu khalah an Hebru tawng a thi zo mi an tharthawhsal ih, Britain khalah Cornish tawng kum 1777 ih thi zo kha an nuntersaknak san. Common language hi YMA-pawl bangih midang nehkhuh (assimilate) zawngin ramsung le ramdang ah FIAK zet ih a fehpi mi kan um pang khalle, hmailam ah cun Chin miphun huap theh thei in thangtharnonawnpawl hin Institution-pawl din in tlawnginn ih zir ding mi cabupawl, dictionary-pawl le method a phunphun in an cangvai ding ih, lungput FIAK-pawl hi cu HNEKCAWP identity ah an cang leh tengteng ding. Hmar Bible lettu miropi L. KeiVom ih Chin tawng hmuahhmuah telkhawmnak dictionary Vol… a timlam rero mipawl vek hin in huikhawn leh thotho ding. Thleng thei lo ding mi thudik, a nung camcin mi hi a um ko sokhaw.\nPATHUMNAK: A tlun thupawl a feng thei deuhnak ding ah, POWER & SOLIDARITY ti hi theihthiam a tul ih, mallai in zoh hrih sehla: SOCIOLINGUISTICS mitkharh ih kan zoh asile, power hi cun phunhnam tawngpawl ih karlak ah hleidannak a suakter; language cun piltawng(dialect) hnakin power a nei tam sawn ih, cui a power cu a tawng mawinak le a that hleicetnak ruang khalah si cuang loin tangka le hlawknak si seh dinhmun tha a co ruangah a si sawn ti a si. Kan Chin miphun lakah ram sung le ram dang ah si seh common language tawlrelpawl hin power policy hi an ralrin lo asile, Indonesia ram vekih inn dang suah thehnak a awlte ding. Mizoram khalin, ‘INSUIHKHAWM LEH ZAI I REL ANG U,’ an ti rero mi hi an sungmu ngaingai kan zoh asile Duhlian tawng ih tawng deuh lawng hi an huiaw deuh ti hi a fiang zet. Cuitlunah Kawl Cozah le India hin Zo hnahthlak an tiawkter rero mi (Chin ti hi International ih kan identity a si sawn ti an fiang keukeu nan) hrangah hin an ram hi an phel siang veve dah lo ding. SOLIDARITY: Solidarity hi cun, mai phunhnam tawng a hmangtu ciau hin duh mi le tumtah mi bangrep kan neih ruangah tawng a bangawklonak zawn tete kha thupitter loin kan bangawknak zawn ciau kha an cawisangsakawtawn sawn ti hi a si. Curuangah mai phunhnam tawngte hmang cingin pumkhatawknak, unauawknak le lungrualnak si seh bangrannak lungphum hngetpawl hi an din thei sawn a si. Hi method hi miphun dinsuahnak principle tha hleice tiah hmin an pe. Ziangkhalle, kan thupi ih a sungmu Lungrualnak ti mi hi van mana vekih a hung tla ding mi a si lo; thangtharnonawnpawlih EDUCATION parah a thumaw mi thil a si. Curuangah kan tlaksambik mi pakhat zirnak lamah minopawl pumpekawk natsat a tul. Israel-pawl le Muslim-pawl tanawknak bik san khal zirnak ruangah a si ti kha Pakistan Jounalist pai ngan mi Rihli ah kan siar kha.\nPALITNAK: Common language Hnakin Lungrualnak/pumkhatnak A Thupi sawn. Linguist professor-pawl cun, ‘Pianpi/ suahkeh tawng ti hi a ngaingai ah cun a um cuang lo; milai hi zirter cawp mi kan sinak le kan kiangkap mipawl ruangah kan tawng thei ih, kan feh thei a si sawn’ tiah an ti. Curuangah kan tawng a bangawklonak hi kan BUAINAK si sawn loin kan LENNAK a rak si sawn ti hi theihthiam a tul. Thimnak pahnih/khatin la sehla: Negro-pawl khi an tawng le an nunphung khal hlo viarviar theh in Mirang tawng le nunphung in kum tampi an nung zo nan, Mirangpawl thawi an pumkhatlozia cu leitlunpi ih theih an si ko. American ti mi pakhat khin a huikhawm fang men a si. Curuangah tawng bangawk ih tawng pakhat hmantlang ruangah pumkhatsinak le lungrualnak hi a si theh cuang lo ti hi a fiang zet a si.\nBiaknak, tawng le miphun hi mi huikhawmtu ropibik an si ko nan, rampi dinsuah le common language dinsuah ti hnak hmanin miphun lungrualnak dinsuah hi cu a harsa tuk sawn mi a si. Ram hi cu hriamnam le zaangtal khalin din a ngah mai nan, ram a dinsuaktupawl hin miphun lungrualnak hi an dinsuak thei tinak a si lamlam lo. Leitlun ramkip thuanthu ih Political Thought, Revolutional Thought pawl kan zoh asile, ram tampi hin an ram leilung cu an din thei ko nan. miphun lungrualnak an dinsuahawk thei sal lo ruangah an siatsal theunak thuanthu in a khat a si hi. Thimnak pathumten zoh sehla, Italy ram kuai theh zo mi an dindal ih, an parliament khawmpi hmaisabik ah an mirinsanbik le fimbik Massimo d’ Azeglio cun, ‘Italy ram cu kan din zo nan, tu ah cun a ram sung mipipawl Italian siter hi kan thupitbik mi a si thlang,’ a ti a si. Poland ram runsuaktu miropi Colonial Pilsudski khalin, ‘State hin miphun a tuah ih, miphun in state a tuah lo,’ a ti ve thotho. Ziangkim ih fim hmaisa Greek-pawl khal Mirang ih Kawlram in uk hlan in, independent diktak ih kan Lairam bang khan City-State (Khawpi-state) in an rak um ih, tawng pakhat le nunphung bangrep, politics hruangkulh pakhat sungih khawsatlang an si nan, State tin in an ngaihawlo nasa; an lung a rual lo tuk ih rampum HUAP le miphunpum HUAP thei lungput an neih lo ruangah khawpi state/ ram cu an din thei vek a bang nan, miphun(nation) cu an dinsuak thei cuang lo ti ih hminsin an si tariai aw. Moral Reform an tul.\nLairam thar in tuahpi ding hmang maw tinak lai ah khuahlan Greek ram hlun ah in kirpisal ding maw a si hmang! Khuahlan empires concept vek hi cun ‘NO MAN’ LAND’ an tuahaw sawn ding ih, thangtharnonawnpawl hin cawimawinak NGUN KHUAT/HAIPI an hlan hai dah lo ding.; hivek ruangah hin a si kan MP Dr. No Than Kap ih MORAL REFORM kan tul a ti theunak san. PANGANAK: Bible Lettupawl hi Common language hrangih mipawimawh Hleice an si ruangah thangtharnonawnpawl hin NGUN KHUAT/HAIPI an hlan ViVo Hai Leh Ding. Martin Luther ih a rak leh mi Bible German tawng cu neta lamah mipi in an hmangtlang vivo ih, tawng pakhat an hmantlangnak ah a cang lanta. Kan Chin/Lai Bible lettu, Rev.Dr-pawl: David Van Bik; Stephen Hre Kio; Thang Hup le tulai let rerotupawl Timothy, Sui Lian Mang; Matu tawng; Bualkhaw tawng; Tedim tawng; Hakha tawng in Rev. Hoi Cung Tum si she, Hmar tawng in L. Keivom pawl hi Chin miphun zate ih tawng hmuahhmuah KAIH-LEK thiam le word play thar thatha hmangkawp thiamtu an si.\nL.Keivom cun Tidim tawng ih, ‘Pu zah huai’ ti khi, ‘Your exellency’ ti ai-ah ka hmang mai ih, cassette khal hi Falam in, ‘khui’ an ti ruangah, ‘Khui’ ti-in ka hmang ve mai a ti; a dang tampi khal. Cuitlunah, Chin/Zo tawng hmuahhmuah telkhawmnak Dictionary Vol-pawl khal ka timlam rero lai tiah a ti. Dr. David Van Bik khalin Falam tawng ih ‘ A ngen’ti khi Hakha tawng ih, ‘A hal’ ti ai-ah a hmang ih, a dang tampi khalin Lai tawng a hmangkawp thiam nasa, Chin/ Lai miphun tawng hmuahhmuah cu hmankawp theh ding a si tiah a dam laiah khan an rel ringring mi a si. Mizo tawng thawn za ah 80 cu kan bangaw tiah a ti. Dr. Hre Kio leh mi khalah Falam le Hakha tawng kaih-leh ih hmankhawm theih mipawl tampi, tawng lennak le pumkhatnak in tuahsak ih hleiah Kawl tawng ih; ‘Sachuk’ tivek khalin Lai tawng a lianter vivo a si. Dr. Timothy Sui Lian Mang khalin Chin miphun tawng hmuahhmuah lakhawm in, kan missionary J.H. Cope ih national integrity in rak neihsak mi lungput bang khan Hakha tawng ih, ‘sawngkawr’ ti bangpawl le Mizo le Laimi ih kan hmankawp camcin mi, ‘Thuthlung,’ ti si she, a dang tampi Chin miphunzate tawng kaih-lekpawl le word play thar thathapawl khal language development hrangah Lai\ntawng a lianter nasa a si.\nKAN THU KHARNAK HRANG IH KAN CAHAWK DUH MI CU: Vernacularisation-zawngih kan fehtlang theinak ding hrangah Linguistic Assimilation hi sirah hnawlin Chin mino hmuahhmuah kan tangtlang pei uh. Kan tawng a bangawklonakpawl hi kan BUAINAK ah ruat loin, kan LENNAK a rak si sawn ti hi theithiam camcin in Harmony in diversity hi a takin hmang ve hnik uhsi.\n*Ka tawngkam a hriam deuhnakzawn a um pang asile, casiartu unau zate hnenah ngaihdam ka lo dil hai.\nNan Laicin sempi: B. Lallianthang\nMipa Cu Hivek Law Law Ding A Si


Download Cunninlynguists Thugged Out Since Cub Scouts Video & Mp3 | VideoCure\nDownload Cunninlynguists Thugged Out Since Cub Scouts video & mp3\ncunninlynguists thugged out since cub scouts mp3 video\nCub CunninLynguists music Since Out Hip-Hop Thugged Rap Lynguists Scouts Cunnin underground\nthugged cub scouts out since\nCunninLynguists - Thugged Out Since Cub Scouts/Lynguistics live in Nelson\nVID 00003 20121110\nCunninLynguists - "Thugged Out Since Cub Scouts" [LIVE in Toronto, November 2012]\npiece of strange Opera House kno Toronto Tonedeff Natti Montreal 2012 Live Qn5 Dirty Acres Ottawa Winnipeg hip hop hip hop pursit 90 Deacon the Villain Canada Will Rap for Food Ontario Vancouver PackFM CunninLynguists Flip Flop southernunderground Sadistik Oneirology\nCunninlynguists - Thugged Out Since Cub Scouts.wmv\nout thugged cunninlynguists\nCunninLynguists - Thugged Out Since Cub Scouts (Live)\nthe qn5 music rap natti since saint-petersburg hiphop thugged scouts cunninlynguist independent out underground russia kno cub deacon live villain\nCunninlynguists- Thugged Out Since Cub Scouts (Live Poland Opole 21.04.2012)\nOpole Thugged Out Since Cub Scouts Cunninlynguists\nCunninLynguists - Thugged Out Since Cub Scouts (prod. Kno)\nfull album southern hip hop Hip Hop Music (Musical Genre) Music (TV Genre) CunninLynguists (Musical Artist) will rap for food golden era hip hop the scene freshchest hip hop Thugged Out Since Cub Scouts (Musical Recording)\nCunninLynguists - Thugged Out Since Cub Scouts [HQ]\nThugged Cunninlynguists Out Rap Scouts Cub Underground Since\nCunninLynguists - 10 Thugged Out Since Cub Scouts (f_ Jugga the Bully and Mr. Raw)\nCunninlynguists ft. Jugga the Bully & Mr. Raw - Thugged Out Since Cub Scouts\nkno thugged rap out raw the villain for Cunninlynguists mr jugga will deacon hop since bully cub food hip scouts\nCunninlynguists Live - My Habit (I Haven't Changed) & Thugged Out Since Cub Scouts


Thlam Kang Ah Mi 3 An Thi – Meifar\nThlam Kang Ah Mi 3 An Thi\nMarch 13, 2022 admin Lawrkhawm 0\nMizoram, Aizawl, Ramhlun South ih um Pu Lianchhunga ih thlam a kang ih mi 3 an thi. Pu Lianchhunga hi Suangpuilawn khuasuak a si ih Aizawl ah an um, Rungdil tiva kap ah hmuan anei ih nga vulhnak tili an tuah ih vok khal an vulh.\nPu Lianchhunga cu hmuan ah aum dah lo, hmuan kiltu dingah a fapa MKa le MKa ih fapa, an driver le an hmuan kiltu tei pafa, mi 5 an um. Thlam hi inndot hnih a si ih a hnuaiah an hmuan kiltu le a fanu an riak, a par ah Pu Mka le a fapa, an driver an riak.\nKangmei a suak ti an theih tikah cun an tlai zo, inn par ih riak Pu MKa ih fapa le an driver cu an dawp suak thei nan Pu MKa le an thlam kiltu pafa cu an vanduai. An ruang ihsin zo an si ti an theihtheih lo. An thlam hi inn vek a si ih a tum zet, an thlam le tikhuah kiangkap ah solar an ret tam zet.\nAn thlam hnuailam khalah thing’ah mi tam zet an ret, cun motor ke’sia khal an ret hnuaihni ruangah kangmei hi a nasa tuk. Pu MKA ruak cu Ramhlun South ah an vuiliam dingih an thlam kiltu le a fanu cu E.Phaileng ah an vuiliam ding. (#Lawrkhawm)\nRalhrang In Dawei Ramsung Ah Hmatpungtin Keng Loin Vahsuah An Siang Lo\n“Tiau Ah Mipi Ralkap Pawl Hi Ṭih Ding An Si Lo, Duat Ding An Si”


Johan 1 (John 1)\nJohan ih nganmi Thuthang ṭha in Jesuh cu kumkhua in a ummi Pathian ih Thu a si, tiin a sim ih, “Cuih Thu cu minung ah a cang ih kan hnenah a um,” a ti. Hi cabu ih a sim vekin, Johan ih Thuthang ṭha in, Jesuh cu tiamkam ciami Runtu, Pathian Fapa a si kha an zum theinak dingah le amah an zumnak thawngin nunnak an ngah theinak dingah nganmi a si (20.31.)\nThuhmaihruai ah Jesuh cu Pathian ih kumkhua a nungmi Thu a si ti a langter hnuah hi Thuthang ṭha a hmaisa lam ṭhen in a langtermi cu: Jesuh cu Pathian Fapa a si ih tiamkam cia mi Runtu a sinak kha hmuhsaknak a tuahmi pawl ihsin a langter. Cuih hnuah hmuhsaknak a tuahmi pawl cu a thusimnak le zirhnak in a sullam a fianter. Hitawk zawn ah mi ṭhenkhat cun Jesuh an zum ih amah ih dungthluntu an cannak le a dang ṭhenkhat cun an engtai ih an zum duh lonak kha a ngan a si. Bung 13 ihsin 17 tiang ahhin Jesuh le a dungthluntu pawl cu an kaih zanah a thuk zetmi pawlkomnak an neihnak le amah an thah hlanih thazaang peknak ṭongkam a sim haimi pawl an si. A netnak lam ah Jesuh an kaihnak le a thu an relnak, an thahnak le a thawhsalnak, le a dungthluntu pawl hnenih a langnak thu tla a ngan.\nBung 8.1-11 sungih a ummi ṭaangṭawm sualnak ruangih an kaihmi nu thuanthu hi Kutngan cabu ṭhenkhat sungah cun a um lo nain a dang ṭhenkhat sungih a um ruangah kulhte (bracket) sungih an retnak a si.\nJohan in a simsan bikmi cu: Khrih thawng in kumkhua nunnak a um ih cumicu Pathian laksawng a si, ti le cuih kumkhua nunnak laksawng cu Jesuh Khrih cu lamzin le thutak le nunnak a si, tiih a ringtu pawl hrangah cun atu ihsin an nei zo, timi hi a si. Johan Thuthang ṭha ih a hleicetnak cu: Leitlun thil menmen, zokhal ih kan hman theimi tidai, saang, tleunak, tuu le tuukhaal, Sabit hri le a rah pawl hi thlarau lam thudik hmuhtu-ah an cang, tiah a nganmi hi a si.\nBaptisma petu Johan le Jesuh ih dungthlun hmaisa bik pawl (1.19-51)\nMiseenpi hnenih Jesuh hna a ṭuannak (2.1-12.50)\nJerusalem le a kiangkapih ni netalam a hnaṭuannak (13.1-19.42)\nBawipa ih Thawhsalnak le langnak (20.1-31)\nThunetnak le Galilee ih a langsalnak (21.1-25)\n10Cuih Thu cu leitlun ah hin a um ih amah sung ihsin Pathian in leilung hi a tuah nain leilung in amah cu a thei lo. 11A ram sungah a ra nain a minung pawl in an rak saang lo. 12Mi ṭhenkhat cun an saang ih an zum; curuangah Pathian ih faate cantheinak thu a pek. 13Pathian ih faate an cannak cu leilung daan, minung ih thi le sa in hrinmi in a si lo; Pathian amah rori kha an Pa a si.\n15Johan in cupa ih thu cu hiti in a sim: “ ‘Amah cu ka hnuah a ra; a sinain kei hnakin a tum sawn, ziangah tile amah cu ka suah hlanah a rak um zo,’ tiih ka lo simmi kha amah ih thu hi a si,” tiah a ti.\n16A famkim zetmi a zaangfahnak thawn kannih cu in thlawsuah zo ih a thlawsuah cu pakhat hnu pakhat in pek a si. 17Pathian ih Daan cu Moses hnen ihsin in pek; a sinain zaangfahnak le thutak cu Jesuh Khrih sung ihsin a ra. 18Zohman in Pathian cu an hmu dah lo. A Pa ih Fapa neihsun, a ṭaang sungih a pommi, Pathian a si mi in a langter zo a si.\n19Jerusalem ih Judah hotu pawl in puithiam ṭhenkhat pawl le Levi mi pawl kha Johan hnenah cun an thlah ih, “Nang hi zoso na si?” tiah an va sut.\n20Johan cun an thusuhmi cu pheh lotein a let ih, “Kei hi Messiah ka si lo,” tiah fiangtein zapi theih ah a sim.\n21Annih in, “Asile zoso na si? Elijah na si maw?” tiah an sut.\nJohan in, “Ka si lo,” a ti.\nAnnih in, “Profet na si maw?” an ti lala.\n“Ka si lo,” a ti thotho.\n22Annih in, “Cuti a sile zoso na si, in simhnik. Na thu lehmi cu in thlahtu hnenah kan va sim sal a ṭul. Zo ka si, tiin so na ti awk?” tiah an sut.\n23Johan in Profet Isaiah ih simmi kha a vun lak ih, “Kei cu ‘Bawipa ih fehnak lamzin kha dingter uh,’ tiih ramṭhingih a au-mi aw kha ka si,” *1:23: Isai 40:3 tiah a ti.\n24Farasi pawlih an thlahmi palai pawl cun, 25Johan cu thu an sut sal ih, “Messiah na si lo ih Elijah le Profet khal na si lo ahcun ziangah so baptisma na pek?” tiah an ti.\n26Johan in, “Kei cun tidai in baptisma ka pek, a sinain nan lakah nan theih hrih lomi mi pakhat a um. 27Amah cu ka dungah a ra lai; sikhalsehla kei cu a kedam hri phoihtu hmanah ka tlak lo,” tiah a ti.\n28Hitiih an suh awknak hmun cu Johan in baptisma a peknak Jordan tiva ihsin nisuah lamih a ummi Bethani * 1:28 Bethani: timi hi Jordan ihsin nisuah lam ih um a si. Khuitawk zawn ah ticu fiangtein theih a si nawn lo. Jerusalem kiangih um Bethani thawn cun a dang ih Jordan ihsin nitlak lam um a si. khua ah a si.\n29A thaisun ah Johan in Jesuh a hnenih a rat lai kha a hmu ih, “Leilung sualnak a phurtu Pathian Tuufa khi zohhnik uh! 30‘Ka dungin mi pakhat a ra, a sinain kei hnakin a tum sawn, ziangah tile ka suah hlanah anih cu a rak um zo,’ tiih a thuhla ka sim rero zo mipa cu amah hi a si. 31Amah hi zo a si ding ti ka rak thei lo. Asinain amah hi Israel mi pawlih an theihnak dingah tidai in baptisma ka pek rero sannak a si,” tiah a ti.\n32Johan in, “Thlarau cu vancung ihsin thuro bangin a rung ih a parah a rung fut kha ka hmu. 33Amah teu a si tihi ka rak thei thotho cuang lo, sikhalsehla tidai in baptisma pe dingih i thlahtu Pathian in ‘Thlarau a rung ding ih mi pakhat parih a fut kha na hmu ding; cupa cu Thlarau Thianghlim in baptisma petu ding a si,’ tiah i sim. 34Cupa cu ka hmu ngah zo. Fiangtein ka lo sim: Amah cu Pathian Fapa a si,” tiah a hmuhmi le a theihmi kha a sim.\n35A thaisun ah Johan le a dungthluntu pahnih cu cutawk ah an ding sal ih, 36Jesuh a rat kha an hmuh tikah, “Pathian Tuufa khi zohhnik uh,” tiah Johan in a ti.\n37Cutiih a timi cu a dungthluntu pahnih cun an thei ih Jesuh hnenah cun an feh ve. 38Jesuh cu a dunglet a her ih an rak thlun kha a hmuh tikah, “Ziang so nan hawl?” tiah a sut.\nAnnih in, “Rabbi, khui-ah so na um?” tiah an let. Rabbi ticu zirhtu Sayapa tinak a si.\n39Jesuh in, “Ra uhla ra zohhnik uh,” tiah a ti. Cuih tikcu cu zanlam nazi pali hrawng a si. An feh ih a umnak cu an va hmu ih cuih ni cu a hnenah an caam ta.\n40Cuih mi pahnih lakah pakhat cu Simon Piter ih naupa Andru a si. 41Hmakhatteah a u-pa Simon kha a va hawl ih a hmuh tikah, “Messiah cu kan hmu zo,” tiah a ti. Messiah timi cu Khrih tinak a si. 42Cule Simon cu Jesuh hnenah a fehpi.\nJesuh in amah cu a zoh ih, “Na hmin cu Johan fapa Simon a si; sikhalsehla Sefas tiah kawh na si thlang ding,” a ti. Sefas ticu Piter ti thawn a bang aw ih a tican cu ‘lungto,’ tinak a si. * 1:42 Lungto: ti cu Grik ṭong in ‘petra’ an ti ih Aram mi (Aramaik) ṭong in ‘kepha’ an ti. Cumi cu siar tikah Grik aw suakin ‘Sefas’ ti a si.\n43A thaisun ah Jesuh cu Galilee feh a tum. Filip kha a hmu ih a hnenah, “I thlun aw,” tiah a ti. 44Filip cu Andru le Piter umnak Bethsaida khua mi a si. a si. 45Filip in Nathanael a tong ih a hnenah, “Moses in Daan cabu sungah a thuhla a nganmi le profet pawl khal in a thuhla an ngan mipa kha kan tong zo. Amah cu Josef fapa Jesuh, Nazareth khuami a si,” tiah a ti. 46Nathanael in, “Nazareth khua in thil ṭha a suak thei pei maw?” tiah a ti.\nFilip in, “Ra zohhnik awla!” tiah a ti.\n47Jesuh in Nathanael a rat kha a hmuh tikah, “Israel mi taktak hi zohhnik uh! A thinlung ah zianghman hrawhhrawlnak a um lo,” tiah a ti.\n48Nathanael in, “Ziangtin so i theih?” tiah a sut.\nJesuh in, “Filip ih a lo kawh hlan theipi kung hnuai ih na to lai ah khan ka lo hmu zo,” tiah a ti.\n49Nathanael in, “Sayapa, nang cu Pathian Fapa na si! Israel Siangpahrang na si!” tiah a ti.\n50Jesuh in, “Theipi kung hnuai ih na to lai ka lo hmu, ka ti ruangah i zum a si maw? Hi hnakih thil maksak tampi na hmu lai ding!” tiah a ti. 51Cule an hnenah, “Thungai in ka lo sim: vancung khi a ong aw ding ih Milai Fapa parah hin Pathian ih vancungmi an ṭum le an kai kha nan hmu ding,” tiah a ti.


Cal-Kau, Cal-Ngolh Pawl Ih Danglam Hleicenak (6) – Meifar\nDecember 10, 2021 admin Lawrkhawm 0\nMi ṭhenkhat in cal-kau, cal-ngolh cu thilmawi ah an ruat lo ih an zahpi ruangah an sam in an khuhthup ṭheu. Capoh khal an tuar caan aum, asinan cal-kau, cal-ngolh pawl hi micungcuang an rak si sawn. Hlanlai mifim mithiam, leitlun mifim pawl khal an cal a kau ih a ngolh deuh tlangpi (Tulai fimthiamnak a sang ruangah ṭhenkhat mifim kan theihmi pawl cu an cal ngolhnak ah sam an khoter). Awle, cal-kau, cal-ngolh pawl ih danglam hleicenak kan zohtlang ding.\nNauhak An Ruk Hlo Mi Cu Kum 14 Hnuah An Hmu, Asinan Amah Rak Cawmtu Hnenah Aum Duh Sawn


Tuahcawp Zuk in Ka Nunkhua I Siatsuah – Taiwan model Heidi Yeh | Falam Online Media\n+Knowledge & Entertainment World\nTuahcawp Zuk in Ka Nunkhua I Siatsuah – Taiwan model Heidi Yeh\nKum 2012 ah International Chinese media Heilongjiang Morning Post ah “China milain pa in an mai` hmuaihmel zon lomi fa pathum neisuaktu a nupi taya a cuai ih a neh” timi cahram le nuahak hmelsia pathum telmi Innsang zuk cu online ah a thlah. Cuih cahram diklo le zuk tuahcawp cun Taiwan model Heidi Yeh nuntluan ah tlaksiatnak tumpi a thlengter.\nCa sung ah cu, “Mi hmelsia numi pakhat cun mawi dingin surgery a tuah ih pasal milian hmelṭha a tong phah. Apasal thawn nuam zetin an um tlang ih fa pakhat an nei. Naute cu a hmel sia tukih a nu le pa hmuaihmel a zon lo ruangah inntekpa a lung hring deuh. Fa pahnih an nei bet ih an hmuaihmel keng lo hlir an piang ruangah an pa cun zingzoinak a nei ih a nupi hmelsiat zia le surgery tuah ruangah mawivekin a lang timi a hmusuak. Curuangah an nu cu tayacuai in neh nak a co” tiah an ngan.\nCuih zuk cu internet ah an share sawng vivo ih leitlun hmuntinkim ah a darh ṭheh. Memes lar ah a hung cang ih “Plastic Surgery na tuah khal le na si nak dik cu kum khua in na thup thei lo” timi ca ngan tel in hnihsuaksainak ah a hung cang.\nTuahCawp Zuk Le Thuthang Diklo in Ka Nun Lai Ah I Thih Ter – Taiwan Model Heidi Yeh\nTaiwan mi Heidi Yeh cu model khawvel a luh nak kum 2 (2000) hrawngah international advertising agency J Walter Thompson (JWT) thawn plastic surgery clinic hrang ah thehlarnak zukaw dingin contact an tuah.\nCuih zuk cu newspaper hrang lawng ah zuk mi a si nan JWT in Simple Beauty timi company pakhat a hmang sawng ter. Simple Beauty company cun zuk sung ih nauhak pathum hmuihmelsia dingin photoshop a tuah hnu ah “Na fa le pawl simfiang ding lawng, na don har ding a um” timi ca telh in company thehlar nakah hmang phah in online ah an thlah.\nCutin, cuih zuk cu fact check ta loin media dangdang nih an lak sawng ih online ah an thlah ciamco ih a hung lar thok.\nHih thuhla ah BBC in documentary tawite a tuah ih, video sung ah cun, “Surgery khal ka tuah dah lo. Hmel remcawp in pasal ṭha a nei thei ti`n thuphan thuthang an ngan. JWT thawn thehlarnak kan zuk mi cu Simple Beauty in a rem bet ih a diklo zawng in online ah a thlah.”\n“Phuahcawp thuthang le zuk cu leitlun mipi pawl in a tak ah an ruat. Kan ramsung khal ah a tak ah an ruat. Curuangah model khawvel ah company pawl in, in hmang duh nawn lo. Ka nun cu a cem rori si ko” ti`n Model Heidi Yeh cun ṭap phah in a sim ih “media ṭhenkhat cun Model khawvel ah hminthang sin tumin thu a phuah ti`n in puh bet” a ti.\nThuhla umdandik a suak hnu ah Chinese newspaper Heilongjiang Morning Post in ngaidam an dil ih Heidi Yeh cun “fact check ta lo in thuthang nan ngan ruangah ka nun khua a sia thluh ih $100,000 hrawng laklutding hrisap mi ka sungral thluh” a ti.\nHeidi Yeh cun a zuk midang hmangsawng tertu JWT company cu tayacui a tum nan company lam cun “copyright neitu kan si ih kan duhdan in kan hmang thei” an ti ih a mah Heidi Yeh sawn cu company hminsiatter thubuai thawn tayacuai an tum lawk.\nTuahcun, Heidi Yeh cu photo model khawvel le hlanlai thubuai hmuahhmuah tan san in a semsuahnak Nantou County khua ah a tlung kir ih social media hmang in local ceiawknak a thehlar ṭheu a si.\n← Covid 19 Ral Do dingin Than Shwe san ih Dr. hminthang cangvai thok\nEgypt ah Kum 2500 hrawng rei zo mi ThlanKuang 14 hmusuak →\nCovid 19 mina lam sak tu Silchar Dr. pa cu mipi duh a co hlei ce\nAnonymous Hacker in Minneapolis Police Department Website Siatsuah\nHivek natnei cu Pfizer COVID 19 vaccine dawt lo dingin MHRA in Thuthannak a nei


Elizabeth II Ih X'mas Thusim Cu 3D In Thlahsuah Ding - Chinland Today Media\nElizabeth II Ih X’mas Thusim Cu 3D In Thlahsuah Ding\nDecember 11, 2012 3:10 am·0 comments\nSiangpahrang bawinu Elizabeth II hi UK siangpahrang pawl lakah 3D thawn X’mas thusimnak nei hmaisabiktu ah a cang ding.\nKumtin X’mas ni ih a sim ṭheumi X’mas message cu tukum hrangah a tim a tuah tikah danglam hleice dingah 3D thawn zuknung a tuah ih thu a sim.\n“A sungih tel dingmi pawl cu thil picang deuh lawng an si ding. Ziangahtile santhar fimthiamnak technology neihṭhatzia pawl langternak ding ruangah a si,” ti’n Daily Mail thuthangca in a tarlang. Himi X’mas thusimnak hi X’mas ni ah thlahsuah lai ding a si.\nCumi 3D thawn tuahmi thusimnak sungah a hmaisa ah siangpahrang hmai ih performance hmuh ṭheutu Daniel Craig ih Jame Bond ih performence le, cuṭheh ah London 2012 Olympic puaipi onnak special video pawl cu langter ding a si. Christmas message thusimnak zuknung cu BSkyB in a tuahfel zo ih, a tikcu ah BBC le ITV pawlah thlah ih suah ding a si.\nSiangpahrang bawinu ih ṭongkam lakkhumnak cu Buckingham Palace siangpahrang innpi sungah Tlawngkai Ningani 7.12.12, ah an tuah zo.\nKum 86 a si zomi Queen Elizabeth II in a thusim dingmi ah amai Siangpahrang uknak Dimond Jubilee puaipi, 6.2.12, thu le Olympic puaipi, July 25- August 12, thu pawl thupi zetin a simtel ding. Queen Elizabeth II in 1952 ah a hmaisabik X’mas message thu a sim ih 1957 kum X’mas ni ah TV pawlah a thlahsuah dah.\nHimi X’mas thusimnak hi Elizabeth II ih a pu George V in 1932 kum ah a simthok ih cumi ihsin sim ringring mi ah a cang. Cumi laiah radio thawn lawng thlahsuah thei a siih Rudyard Kipling in ṭuanvo a laksak.\nEngland siangpahrang innsungsang ih channel cu 2007 ihsin thokin Youtube ah ret a si zoih, Elizabeth II in amai pumpaak Twitter account cu 2009 ah a nei zo. Prince William cun kan dungkum, Kate Middleton thawn an thitawk laiah 3D thawn thusim ding a eel dah ruangah UK siangpahrang pawl lakih a hmaisabik 3D thawn thusimtu sinak cu a co thei nawn lo.\nBritish Prime Minister Hlun Thi\nChile Ah linghnin 170 A Thleng